text:
Na augustus 2017 a drenta na vigor e decreto nacional Proteccion di Flora y Fauna di Aruba. E ley ta brinda proteccion na un cantidad di 69 bestia y 55 mata.
Despues cu un comisión a revisa e Natuurbeschermingsverordening di 1995 e lista a conoce un ampliacion di e sortonan cu ta protegi internacionalmente bou di CITES y SPAW, cu ta protocolnan estableci mundialmente.
Departamento di Naturalesa y Medio Ambiente (Directie Natuur en Milieu – DNM) ta elabora y enfoca riba e sortonan cu ta aparece den ley, y asina yuda conscientisa e pueblo riba e matanan y bestianan cu ta protegi. E decreto nacional Proteccion Flora y Fauna Articulo 1 ta ilustra e sortonan den detaye cu e nomber scientifico y e nomber local. Den articulo 1 ta aparece esunan cu ta bou di menasa di extincion mundialmente. Bo ta haya e lista riba e website di gobierno.aw y si type e ley por haya copia di e documento. Articulo 5 y 6 di e Natuurbeschermingsverordening ta duna exactamente cu ta prohibi pa exporta mata y bestia cu ta riba e lista aki. Ta prohibi pa kap, corta of haci daño na matanan protegi. Pero tambe articulo 19 ta duna e castigo cu ta un boet cu por yega te un suma di 100,000 florin.
Number un riba e lista di flora ta e Agave Arubensis cu ta e nomber scientifico – na Papiamento of nomber local Cuco di indjan
E Agave arubensis, ta hay’e na un un sitio so na Aruba, a yega di hay’e riba calichi pazuid di Fontein, cerca di e drumidera y e ta crece unicamente na Aruba, p’esey tambe su nomber. E ta endémico na Aruba y probalemente no ta haye mas. E sortonan di agave endemico su existencia a wordo menasa door di construccion di casnan y bendemendo di matanan pa landscaping. E ta un mata endemico cu ta crece den forma di un rozet. E blachinan ta suculento, dus ta manera ‘manteca’ y ta lombra y su puntanan cu ta hinca (stekels). E ta floria geel.
Informacion saca for di buki ‘De inheemse bomen van de Benedenwindse eilanden’ di J.A de Freitas (1996), Arnolodo’s Zakflora di A.S.J van Proosdij (2012) y literatuur ‘Aandachtsoorten binnen de Arubaanse Flora’ di A.H van Schaik y L.M Petrocchi (feb 1998).
DNM kier a gradici tur departamento envolvi como tambe ministerio di Infrastructura y Medio Ambiente. Gradiciendo e colaboradornan di fotonan. Cortesia di foto duna door di Sra Olinda Rasmijn di Stimaruba (AUA) y Sr John A. de Freitas (CUR)


c: text/html

text:
MINISTER DI ASUNTUNAN EKSTERIOR DI SÜRNAM A EKSPRESÁ E DESEO PA KÒRSOU BIRA MIEMBRO ASOSIÁ DI CARICOM
WILLEMSTAD,- Partisipashon na e konferensha di “High Level Security” ku resientemente a tuma lugá na Sürnam tabata fruktífero, di akuerdo ku Minister di Hustisia mr. Shalten Hato.
Minister Hato a bishitá Sürnam di dia 19 pa dia 24 di aprel, durante kual el a partisipá na e konferensha di “High Level Security”. A trata diferente tópiko, manera entre otro krímen sibernétiko.
Durante su bishita na Sürnam, minister Hato a hiba kombersashon ku e minister enkargá ku asuntunan eksterior di Sürnam, sr. Albert Ramdin, ku kende el a elaborá mas en ekstenso riba e problemátiko di migrantenan. Minister Hato a duna di konosé na minister Ramdin ku e ta trahando riba un maneho nobo pa loke ta trata migrantenan i tambe ku lo mester kaba traha riba leinan mas moderno ku ta adaptá na e situashon aktual di pais.

robotstxt: allowed

filter: keep


text:
KRALENDIJK – Gezaghèber di Boneiru Edison Rijna un biaha mas durante un konferensia di prensa a dirigí palabra na komunidat. El a kuminsá na menshoná ku ta dia di enfermera i a gradisí nan pa e tremendo trabou, awor mas ku nunka. Rijna: ”Awe ta dia internashonal di enfermeria. Tur aña di nobo riba kumpleaño di ‘Florence Nightingale’ ta duna honor na esnan ku ta traha den sektor di kuido. Naturalmente meskos ku vários selebrashon i evenementu ku a tuma lugá den e simannan tras di lomba, selebrashon di dia internashonal di enfermeria di e aña aki, tin un toke diferente debi di e impakto di ‘corona virus’.
Mi ke hasi uso di e oportunidat aki pa felisitá tur hende ku traha den sektor di kuido riba boso dia speshal. Sigui ku e bon trabou.
Pa loke ta trata e sifranan di awe, nos no tin niun kaso aktivo di ‘corona virus’. A tèst total 291 te ainda pa e vírùs, di kua 31 a tèst via di e ‘COVID drive thru’ siman pasá djamars i djaweps. Te ku awe tin 90 persona den karentena.
Awe di forma ofisial mi a risibí e grato notisia ku mi a keda nombra komo gezaghèber pa un periodo mas.
Pa ami ta un gran plaser i honor pa sirbi mi pueblo komo boso gezaghèber. Di forma humilde mi ta gradesido pa e e konfiansa ku su mahestat Rei Willem Alexander i Ministerio di BZK ta pone den mi persona pa bolbe nombra mi komo gezaghèber pa e próksimo 6 aña.
Ku entusiasmo i determinashon mi ta komprometé mi mes pa hasi tur loke ta na mi alkanse pa sirbi mi isla mas mihó posibel.
Nos ta na komienso di un kapítulo nobo di nos historia mundial den tur sentido di palabra i mi ta orguyoso di por ta forma parti di e proseso komo boso sirbidó,’ gezaghèber Rijna a menshoná.


text:
KRALENDIJK – E barku di abastesimentu i transporte Zr. Ms. Karel Doorman awe djabièrnè 29 di mei a bandoná nos isla pa sigui ku su rumbo, despues di tabata 4 dia na Boneiru den kuadro di sosiegu i rekreo.
Dirèkt despues, e barku Zr. Ms. Zeeland a regresá nos isla pa 3 dia. E barku militar aki ‘MS. Zeeland’ ya tabata di bishitá na Boneiru di 16 di mei pa 19 di mei último. Tumando na konsiderashon e sirkunstansianan bou di kua e militarnan tabata riba laman, karentena no ta nesesario. Ya nan a pasa hopi tempu riba laman. A pone kondishonnan estrikto sí ku e tripulashon mester kumpli kuné pa nan por baha for di e barku i ta riba Boneiru.
Kapitan di haf sr. Gunther Flanigen tambe tabata presente pa asina pone su mes na altura di e moveshon den haf i pa tur kos kana manera palabrá.
E barkunan Karel Doorman i Zeeland ta nabegá den laman karibense pa duna sosten na Warda Kosta ku kòntròl di nos fronteranan marítimo durante di e krísis di corona.


text:
…22 operador di tour for di Colombia, Brazil, Ecuador i Venezuela ta partisipá…
WILLEMSTAD- 2 di novèmber 2015 – Dianan 1 te ku 5 di novèmber, Kòrsou ta anfitrion di ‘Latin American Tour Operator Symposium 2015’ (LATOS)ku ta konta ku partisipashon di 22 operador di tour den industria turístiko for di Colombia, Brazil, Ecuador i Venezuela. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá a uni pa realisashon di e simposio aki.
E simposio ta duna e partisipante oportunidat pa interkambiá di pensamentu ku CTB i e industria hotelero riba e produkto ku Kòrsou ta ofresé. Lo brinda e partisipantenan e oportunidat pa sera konosí mas di aserka ku Kòrsou komo destinashon turístiko. E simposio ta konta ku partisipashon di e siguiente operadornan di tour: Blanco Travel, Despegar, Operando Viajes, UGA Turismo, Ultra Group, Carreño Tours, Munditurs, Vital Tours Travel, JPG Turismo Aerosueños, PGV Ecuador, MAS Travel, Golden Vacations, CVC, Schultz, Hoteis No Caribe, New Age, Zarpo, Kanguro i Corporacion Salta.
Durante di e apertura di e simposio e partisipantenan a haña un presentashon di CTB, CHATA, CPA i CAP. Tambe e partisipantenan tabatin oportunidat pa asistí na un charla di informashon di kada bes 30 minüt ku InselAir, Avianca i Copa. E dianan benidero lo enserá entre otro bishita na diferente hotèl, resórt, apartamentu, sentro komersial Sambil, e aria di Pietermaai i tambe nos sentro di siudat. E partisipantenan lo partisipá tambe na un seshon di opinion pa asina por kompartí nan mihó rekomendashonnan pa Kòrsou. Na final lo tin un mesa di negoshashon pa e partisipantenan i representantenan di hotèl.
Un danki ta bai na: Curaçao Marriott Beach Resort & Emerald Casino, Livingstone Jan Thiel Resort, Sunscape Curaçao Resort, Spa & Casino, Renaissance Curaçao Resort & Casino, Santa Barbara Beach & Golf Resort Curaçao, Sambil, Hilton Curaçao, Ginger, Landhuis Chobolobo, ACOYA Curaçao, Papagayo Beach and Lounge Resort, Morena Eco Resort,PietermaaiApartments, Kontiki Beach Resort Curaçao, The Beach House,Trupial Inn Hotel & Casino,Business Serenity, Fiesta Tours, FBTT ku a kontribuí na realisashon di e simposio aki. LATOS ta un esfuerso pa partnernan mantené i alabes establesé relashonnan internashonal ku gruponan for di region Latinoamerikano ku tin un impakto direkto pa nos industria turístiko.


text:
Infiel: Historia De Un Engaño Capítulo 87 Completo Online watch online video,Infiel: Historia De Un Engaño Capítulo 87 Completo Online youtube video,Infiel: Historia De Un Engaño Capítulo 87 Completo Online free video,Infiel: Historia De Un Engaño Capítulo 87 Completo OnlineRead More »
Infiel: Historia De Un Engaño Capítulo 86 Completo Online
Infiel: Historia De Un Engaño Capítulo 86 Completo Online watch online video,Infiel: Historia De Un Engaño Capítulo 86 Completo Online youtube video,Infiel: Historia De Un Engaño Capítulo 86 Completo Online free video,Infiel: Historia De Un Engaño Capítulo 86 Completo OnlineRead More »
Infiel: Historia De Un Engaño Capítulo 85 Completo Online
Infiel: Historia De Un Engaño Capítulo 85 Completo Online watch online video,Infiel: Historia De Un Engaño Capítulo 85 Completo Online youtube video,Infiel: Historia De Un Engaño Capítulo 85 Completo Online free video,Infiel: Historia De Un Engaño Capítulo 85 Completo OnlineRead More »
Infiel: Historia De Un Engaño Capítulo 84 Completo Online
Infiel: Historia De Un Engaño Capítulo 84 Completo Online watch online video,Infiel: Historia De Un Engaño Capítulo 84 Completo Online youtube video,Infiel: Historia De Un Engaño Capítulo 84 Completo Online free video,Infiel: Historia De Un Engaño Capítulo 84 Completo OnlineRead More »
Infiel: Historia De Un Engaño Capítulo 83 Completo Online
Infiel: Historia De Un Engaño Capítulo 83 Completo Online watch online video,Infiel: Historia De Un Engaño Capítulo 83 Completo Online youtube video,Infiel: Historia De Un Engaño Capítulo 83 Completo Online free video,Infiel: Historia De Un Engaño Capítulo 83 Completo OnlineRead More »
Infiel: Historia De Un Engaño Capítulo 82 Completo Online
Infiel: Historia De Un Engaño Capítulo 82 Completo Online watch online video,Infiel: Historia De Un Engaño Capítulo 82 Completo Online youtube video,Infiel: Historia De Un Engaño Capítulo 82 Completo Online free video,Infiel: Historia De Un Engaño Capítulo 82 Completo OnlineRead More »
Infiel: Historia De Un Engaño Capítulo 81 Completo Online
Infiel: Historia De Un Engaño Capítulo 81 Completo Online watch online video,Infiel: Historia De Un Engaño Capítulo 81 Completo Online youtube video,Infiel: Historia De Un Engaño Capítulo 81 Completo Online free video,Infiel: Historia De Un Engaño Capítulo 81 Completo OnlineRead More »
Infiel: Historia De Un Engaño Capítulo 80 Completo Online
Infiel: Historia De Un Engaño Capítulo 80 Completo Online watch online video,Infiel: Historia De Un Engaño Capítulo 80 Completo Online youtube video,Infiel: Historia De Un Engaño Capítulo 80 Completo Online free video,Infiel: Historia De Un Engaño Capítulo 80 Completo OnlineRead More »
Infiel: Historia De Un Engaño Capítulo 79 Completo Online
Infiel: Historia De Un Engaño Capítulo 79 Completo Online watch online video,Infiel: Historia De Un Engaño Capítulo 79 Completo Online youtube video,Infiel: Historia De Un Engaño Capítulo 79 Completo Online free video,Infiel: Historia De Un Engaño Capítulo 79 Completo OnlineRead More »
Infiel: Historia De Un Engaño Capítulo 78 Completo Online
Infiel: Historia De Un Engaño Capítulo 78 Completo Online watch online video,Infiel: Historia De Un Engaño Capítulo 78 Completo Online youtube video,Infiel: Historia De Un Engaño Capítulo 78 Completo Online free video,Infiel: Historia De Un Engaño Capítulo 78 Completo OnlineRead More »


text:
Diaranson anochi den un evento publico candidatonan di partido POR den presencia di un multitud cu a presenta dilanti di Fort Zoutman a firma protocol ‘E Forsa Nobo den Democracia Parlamentario’, un acontesimento importante y historico pa Aruba.
Puntonan di salida di e protocol aki ta encer cu a base di nos constitucion, miembronan di Parlamento ta esnan cu ta representante di Pueblo. Firmando e protocol partido POR ta mustra cu ta sostene e principio democratico. Esaki ta significa cu candidatonan cu haya mayor cantidad di voto, ta prome cu ta wordo yama pa bira representante di Pueblo. Mester menciona cu tur candidato di por a firma e protocol y pues ta bay di acuerdo y ta sostene e contenido. Di e forma aki E Forsa Nobo ta demostra cu ta cumpli cu e hecho di no mas promesa bashi y ta para pa respeta boluntad di pueblo.
POR a demostra caba cu accion cu ta kibra cu tradicion politico. POR no a sinta den un camber pa traha riba un plan di gobernacion. Sino, cu pa mas di 3 luna nan a sinta cu diferente instancia, organisacion y gruponan di nos sociedad pa scucha loke realmente ta biba y sinti den comunidad. Cu resultado di esaki a traha un plan di accion cu a wordo presenta na comunidad. Comunidad a ricibi e oportunidad tambe pa reacciona riba e publicacion y duna comentario y sugerencianan pa tur esakinan wordo itegra den e ‘plan oficial’ cu POR E Forsa Nobo lo ta presentando na comunida. Un plan di gobernacion “Vision ’17- ’21 hunto nos POR”, cual ta un plan di pueblo pa pueblo.
Pa continuacion cu celebracion di democracia, diabierna 4 aug POR lo ta for di 1or na Juliana Plein unda cu lo reuni pa despues sali hunto pa stadhuis pa entrega e lista cu lo revoluciona politica na Aruba. Despues lo celebra democracia na Centro di POR na Noord.


text:
Lagrima y flornan por seca, su recuerdonan y tur loke el a haci y significa pa nos, cu lo keda graba pa semper den nos mente y curason.
“Cerca Dios mi alma ta na paz, ta di DJ’E mi salbacion ta bin”
Salmo 62:1
Cu inmenso tristeza na nos curason, pero conforme cu boluntad di Dios, y pa tur cos cu e la haci y significa pa nos, nos ta participa fayecimento di:
Piola Maria Figaroa – Frank
Cariñosamente jama “Viola” of “Joochi”
Viuda di Frans Figaroa
*05 – 05 – 1928 – †28 – 09 – 2022
Na nomber di su:
Yiunan:
Vda. Mildred Figaroa y famia
Evelina y Jan Boonstra y famia
Frida Figaroa y Chico de Kort y famia
Olivia Figaroa y famia
Wini y Doppy Arends y famia
Gina y Alecio Maduro y famia
Farida y Freddy Feliciana y famia
Nieto y Nietanan:
Melissa, Marc, Timo, Elvira, Chantal, Agni, Cliff, Mariel, Nahema, Algin, Jeffray, Raydrick y Kaveri
Bisanieto y Bisanietanan:
Nina-Andrea, Gael y Khloe
Ruman:
Vda. Guillermina Maduro – Frank y famia
Cuñanan:
Vda. Crispina Frank – Yarzagaray y famia
Vda. Nita Frank – Maduro y famia
Su cuidado di cas: Johnny Semeleer y famia
Su ayudantenan: Auristela “Aurie”, Adeline, Carol y Lisa
Sobrino y sobrinanan, primo y primanan, ihanan, comer y compernan, bisiñanan, amigo y amiganan y demas famianan, ta invita pa asisti na e acto di entiero cu lo tuma lugar dialuna, 3 di oktober 2022 pa 4or di atardi saliendo for di Misa Santa Anna pa Santana Catolico na Noord. E restonan mortal lo ta reposa for di 2or di atardi den misa Santa Anna.
Oportunidad pa condolencia lo ta diasabra, 1 di oktober 2022 na Aurora Funeral Home di 7pm – 9pm.
Nos disculpa cu si den nos tristeza nos por a lubida di menciona un of otro famia.
Nos ta lamenta cu despues di entiero, no ta ricibi bishita di condolencia na cas.
Cu Joochi haña sosiego eterno y descansa na paz den e Paraiso Celestial.


text:
KRALENDIJK – Entrante promé di òktober 2021 Instituto Hudisial Hulanda Karibense (JICN) ta introdusí e asina yamá kamber di famia (familiekamer) pa detenido por risibí bishita di famia. E espasio aki ta hasi bishita den un esfera doméstiko posibel pa detenido i su famia ku ta kumpli ku kriterionan stipulá.
E kamber di famia ta un espasio den JICN spesialmente ekipá kaminda detenido por risibí bishita di famia sin tin un skòt entre nan. Intenshon di e fasilidat ta pa detenido por mantené relashon ku su famia i spesialmente su yu(nan) na un mihó manera. Mantené relashon ku famia i sernan kerí ta un aspekto importante den e proseso di reintegrashon, kaminda ta prepará detenido pa regresá den komunidat.
Bishita den kamber di famia no ta un derecho pero un fabor pa solamente detenido ku ta kumpli ku kriterionan estrikto stipulá. Por ehèmpel e detenido por hasi petishon pa hasi uso di e kamber di famia despues di seis luna di su detenshon i solamente si su komportashon den e instituto ta di deseá.
Un detenido por risibí bishita den e kamber di famia riba orarionan stipulá i por risibí te ku tres miembro di famia pareu. Bou di supervishon indirekto di un trahadó di JICN e detenido por pasa un ora ku su famia. Lo informá e bishitantenan tokante reglanan ku ta na vigor durante bishita den e kamber di famia, promé ku e bishita kuminsá.
Introdukshon di e kamber di famia ta un paso nobo den maneho di Detenshon i Reintegrashon (D&R) di JICN. Dor di stimulá i rekompensá komportashon deseá serka detenido i straf mal komportashon, ta motivá detenido pa lucha pa nan reintegrashon mas mihó posibel pa asina redusí e chèns di residivismo.


text:
ORANJESTAD,Aruba
Pa comunidad di Aruba.
Caribbean Mercantile Bank N.V. a tuma nota di mensahenan cu ta riba media social encuanto di un incidente cual a tuma luga cu un colega di nos banco.
Tumando na cuenta e desaroyonan actual cu ta yegando mas cerca di nos tur, na unda un di nos coleganan cu tabata cu vakantie pafo di Aruba a test positivo na Coronavirus, nos kier clarifica cu e colega despues di su vakantie tabata un rato so den Banco y a wordo manda cas pa cuarentena pasobra e tabata na Merca. Mientrastanto e empleado ta na cas y nos ta desea un pronto recuperacion.
Tin cu subraya cu e empleado en cuestion no tabata tin contacto cu publico. Alabes nos a tuma e decision te cu un próximo aviso pa manda tur e trahadonan di Noord Branch cas y a dicidi di biaha pa mantene e sucursal cera paso no tin mucho negoshi door di cierre di e hotelnan y tampoco di e negoshinan den e districto.
Bienestar di nos empleadonan ta na prome luga pa nos, como tambe e proteccion di nos clientenan y henter comunidad.
No tin motibo pa tin miedo of panico, pero si tin motibo pa nos tur BAN PREVENI!
Sinceramente,
Javier Wolter
General Managing Director.


text:
ENTREGA ROSA DI SAN JORGE 2021 NA E TIM DI “FRONTLINERS” I “VOEDSELBANK CURACAO” DEN KUADRO DI 91 ANIVERSARIO SCOUTING NA KORSOU
WILLEMSTAD – Riba promé di yüni 2021, Scouting Antiano e asosashon di Scout di Kòrsou, ta selebrá e hecho ku 91 aña pasá ofisialmente e promé grupo di Scout a keda fundá na Kòrsou.
Pioneronan manera Carl Nicolaas (Shon Cai) Winkel i Marinus van de Maarel dia promé di yüni 1930 a fundá e promé grupo di Scouting yamá Briongroep ku tabata reuní na Rif. E tempu ei e grupo tabata forma parti di “de Nederlandse Padvindersvereniging” (N.P.V.) sekshon Kòrsou, ku a kontinuá despues komo “de Antillianse Padvinders Vereninging” (A.P.V.). Na aña 1935, sinku aña despues ku a funda N.P.V., Frater Antinus, Harry da Silva i Joop van Geffen a funda “de Katholieke Verkenners in de Nederlandse Antillen” (K.V.) i a lanta grupo Sint Tharcisius komo promé grupo di K.V.
Den transkurso di añanan tantu A.P.V. komo K.V. a sigui desaroyá i diferente grupo a lanta. Despues di basta aña di kombersashon e organisashonnan A.P.V. i K.V. a uni i pa promé di yanüari 1997 Scouting Antiano a bira operashonal komo susesor di e 2 organisashonnan. Aktualmente Scouting Antiano ta konta ku mas òf ménos 1300 miembro repartí den 21 grupo aktivo den diferente bario rònt Kòrsou.,Tambe tin grupo aktivo na Boneiru i unu na St. Maarten.
Dia 23 di aprel Scoutnan rònt mundu ta selebrá dia di San Jorge ku ta e patrono di Scouting Mundial. Lord Baden Powell, fundador di Scouting Mundial, originalmente a skohé San Jorge komo patrono di Scouting Mundial pa su akto di heroismo.
Scouting Antiano tambe tur aña ta selebrá e dia di San Jorge ku un gran evenemento kaminda ta rekordá e lucha di San Jorge, un kabayero ku a liberá e pueblesito di un dragon maligno ku tur aña tabata eksigí un mucha muhé hóben komo sakrifisio. Dragonnan no ta eksistí mas. Sinembargo tur dia maldat ta lur nos hóbennan pa hinka nan den mal kaminda. Ku e balentia di San Jorge nos hóbennan Scout ta vense maldat ku positivismo i amor. Hustamente e dragon ku a asotá mundu kompletu yamá Covid-19 a pone ku pa dos aña tras di otro Scoutnan di Kòrsou no por a selebrá dia di San Jorge na e manera tradishonal. Komo bon Scout nos no a laga e dragon “Covid-19” stroba nos. Nos a sa di prevalesé i di manera virtual a selebrá dia di San Jorge na un manera spesial i asina renobá nos promesa manera un bon Scout.
Komo tradishon Scouting Antiano ta rekonosé riba dia di San Jorge un instituto òf persona ku a destaká riba tenero di trabou boluntario komo resipiente di e “Rosa di San Jorge” pa su aporte brindá na mehorashon di komunidat di Kòrsou. E aña aki nos ta rekonosé 2 resipiente. Ku gran entusiasmo nos di Scouting Antiano riba dia di San Jorge 2021 a otorgá un “Rosa di San Jorge” na e tim di Epidemiologia, Bakunashon i “Frontliners” representá pa Dr. Izzy Gerstenbluth den e lucha kontra Covid-19. E tim aki a sa di prevalesé i enfrentá e dragon di Covid-19 ku balentia riskando nan mes bida pa por a skapa esnan di otro. E otro Rosa di San Jorge 2021 nos a otorgá na “Voedselbank Curaçao” representando “Samenwerkende Hulporganisaties” i boluntarionan ku ta traha huntu den distribushon di paketenan di komestibel pa esnan ku a haña nan mes den pèrtá i sin trabou, komo konsekuensia di Covid-19.
Pa medio di esaki Scouting Antiano ta gradisí kada un profeshonal i boluntario, e asina yama “Frontliners” i e tim di boluntario di “Voedselbank Curaçao” pa e ekselente trabou ku nan a desplegá durante di e pandemia kousá pa e viro di Covid-19. Ku nos Gran Hòpman Bendishoná boso kada un i boso famia pa trabou ku no tin sufisiente manera di yama boso danki p’é.


text:
Celebracion 10 aña Starbucks Renaissance Marketplace
Diahuebs ultimo a celebra cu 10 aña pasa Starbucks a habri su portanan na Renaissance Marketplace y cu for di su apertura te awor e ta un di Aruba su favoritonan! Diariamente hopi ta esunnan cu ta sinta riba e terras pa disfruta di nan bebida favorito- sea friew of cayente- of tene nan reunion parti paden. E personal semper atento di Starbucks ta percura pa tur bebida keda elabora cu e calidad necesario. Sea ta un espresso, un latte, cappuccino of un Flat White- tur bebida ta wordo traha cu pasion dor di baristanan cu tin orguyo den nan trabou. Riba e dia aki a corta bolo cu Samuel Kelly cu tambe a celebra 10 aña como barista na Starbucks Renaissance Marketplace. E celebracion a conta tambe cu animacion di TBS Brassband y un seminario gratis presenta dor di Starbucks su Barista Champion y nominado di AHATA den categoria empleado di aña empresa grandi; Reginald Janga.
Awor cu Pasco ta acerca, ta corda tur cliente riba e diferente ‘mugsnan’, gift certificates i opcionnan di regalo cu Starbucks tin. Ademas, bishita e Starbucks mas serca dibo pa e regalo di Sinterklaas tambe! Riba fotonan adhunto un impresion di e celebracion cu a tuma lugar diahuebs na Renaissance Marketplace!


text:
Na Presidente di Parlamento di Aruba;
Lider di fraccion di MEP;
Lider di fraccion di AVP;
Lider di fraccion di POR;
Lider di fraccion di RED;
Parlamento di Aruba.
Presente.
Oranjestad 14 di oktober 2019
Apreciable y distinguido representantenan di pueblo,
Como lider di partido UPP, eherciendo mi trabou pafor di Parlamento, mi ta dirgi mi mes na Parlamento di Aruba cu lo siguiente.
Un di e topiconan cu mas UPP a bin ta atende cune den e ultimo aña y mei ta e topico di maneho di desperdicio aki na Aruba. Por cierto cu riba 21 di mei 2018 UPP a manda un carta pa Parlamento, atendiendo Parlamento riba e maneho di desperdicio ad hoc di e minister concerni, pero lamentablemente nos no a haya ningun clase di reaccion riba esaki. Entre otro nos a indica riba e intencion di huur un edificio na Pos Chikito (ex-DTI), cu entre tanto ta un hecho, e “fixbidding” pa compra/leasing di 22 truck nobo pa Serlimar, cu tambe ta un hecho y tambe e aspecto di “incinerator” na Parkietenbos, unda cu pa motibo di tempo segun minister Otmar Oduber, lo a scohe pa bin cu “incinerator” awendia yama e W2E via “mass incineration”.
Riba un otro punto particular partido UPP desde mas cu un aña a cuestiona e “incinerator chikito”, cu ya t’ey pero cu nos tin comprendi ainda no ta funcciona cu a wordo otorga na un compania amigo/sponsor di e minister concerni por medio di un proceso cu por ser considera un corupcion administrativo. Pa cual pronto UPP lo bai mas den detaye cune. Pa colmo nos por a ripara cu den e cambio di ley di Serlimar, manera proponi pa e minister di ROIM Otmar Oduber, di carambola kier a hinca de articulo 1c cu ta encera un incinerator grandi, banda di ta obliga tur compania pa entrega desperdicio na e sitio cu e minister apunta como tal. Defacto haciendo asina tambe henter e maneho di desperdicio, dependiente di un compania cu NO ta Serlimar, sino uno posibel compania stranhero, cu lo purba na saca su placa pa e inversion haci y pa su ganashi.
UPP cu satisfaccion por mira cu den e ultimo simannan otro gremionan cu tambe a vocifera nan opinion y cu den Parlamento, te awor den e primera tanda, parce cu cambionan ta wordo proponi den e proposicion di cambio di ley, cu kizas por crea mas trankilidad.
No obstante esey, UPP a vocifera su opinion publicamente prome cu e reunion cu a tuma lugar dia 2 di oktober, cu na nos aparecer cu e proyecto di ley ta carece di ingrediente pa wordo considera un bon producto di ley. Nos a mustra riba e conseho di Raad van Advies, cu na nos aparecer e ministernan responsabel no a haci e cambionan concerni pa asina kita e preocupacionnan di e organo di conseho mas halto di nos pais. Raad van Advies tambe a mustra, mescos cu UPP a mustra for di aña pasa caba cu NO tin un plan integral pa loke ta trata maneho di desperdicio pero mas bien por papia cu e maneho ta ad hoc.
Tambe nos a mustra cu e forma cu kier a bulldoze e ley, dor di den apenas algun dia cu Parlamento den Comision Central a haci su preguntanan, minister a core manda e contestanan, di cual e minister a trata na desvia of no contesta e preguntanan.
Es mas e minister a anticipa algun nota di cambio, mientras cu di parti Parlamento tin algun amiendanan cu lo wordo presenta. E.o. lo saca e aspecto di “incinerator grandi” y tambe lo bin cambio di e composicion di gastonan di loke mester bay pa Serlimar su pikimento di sushi residencial y trabounan cu ta wordo ehecuta pa Serlimar den nomber di gobierno. Aki e 7,50 pa pikimento di sushi lo bira 15,00 florin y esun di procesamento, limpieza y pikimento di bestia morto lo bira di 17,50 florin pa 10,00 florin. Den apensa dos dia a bin cu un otro reparticion di costo, cu ta duna muestra cu e asunto aki no tabata bon calcula. Banda di esaki UPP ta di opinion cu e ley, apesar cu e ta wordo presenta comosifuera cu esaki ta garantisa e futuro di Serlimar, hustamente sacando e tratamento di desperdicio, “vuilverwerking” y pone den man di un compania cu lo “run” un incinerator, manera ta e deseo di e minister, por tin consecuencia pa sobrevivencia di e compania, ya cu Serlimar ta cambia pa un compania cu ta djis despacha desperdicio pa e instalacion di incineracion cu NO ta den man di Serlimar.
Tur esakinan ta haci cu nos di UPP ta di opionion cu e producto di ley, incluso tur e posibel cambionan, y teniendo na cuenta loke ta bibando bou di e gruponan den nos comunidad, no ta cla ni apto pa pasa como ley. UPP ta urgi den e caso aki, mirando tur e discusionnan andando ainda, pa wanta e cambio di ley aki y hiba un debate mas amplio, cu participacion di tur gremionan, den forma di un Dialogo Nacional structura. Mirando esaki den un forma structura di un grupo di trabou, cu por yega na un conclusion nacional y definitivo pa loke ta trata e maneho di desperdicio. Di e forma aki tambe nos lo por haya un miho producto di ley cu lo por conta cu sosten di henter un comunidad.
Fuera di aspecto di e ley riba su mes, UPP kier a mustra cu e cambio di composicion di structura di gasto di Serlimar, no ta bon substancia ainda. E hecho cu den dos dia ta bin cu un cambio den e structura, ta pone nos pensa cu esaki por tin di haber cu “natte vingerwerk”. E minister a parti e composicion di gastonan den dos parti, esta esun di recohemento di sushi na “ophaalpunten” y den esun di “verwerking”, limpieza canto di caminda y lanta cadaver di bestianan. Apesar cu e minister ta bisa cu e structura di prijs y cobransa pa loke ta toca Serlimar no ta perhudica ningun compania priva, nos si ta kere cu esaki ta e caso.
Saliendo for di e 32.000 puntonan cu Serlimar tin na su encargo, segun e memorie van toelichting, ta pone cu Serlimar lo haya un entrada pa recohe sushi di 225 mil florin pa luna cu lo suma na 2.7 miyon florin pa aña, basa riba e prome prijs di 7,50 florin pa “ophaalpunt”. Mientras cu pa e “fixed-bidding-procedure” di aña pasa pa e 22 truck nobo, e “lease” lo costa Serlimar 2,5 miyon florin pa aña. Kiermen pa pago di empleadonan y otro gastonan operacional ta resta solamente 200 mil florin? Pues nunca e prome calculacion no por tabata bon. Esaki ta nifica cu ningun compania cu ta recohe sushi sea na cas of negoshi lo no por sobrebibi cu un suma asina. Anto di otro banda e minister kier a cobra 17,50 florin extra pa e resto di trabou di Serlimar, loke no por a wordo substancia tampoco.
Cu e cambio na e momentonan aki, loke Serlimar ta cobra pa ophaal ta e suma total di 5,4 miyon florin pa aña, basa riba e prijs di 15,00 florin “per ophaalpunt”. Esaki tampoco na nos aperecer no por wordo substancia. Nos ta kere cu Parlamento, banda di un “businessplan” di e compania, mester por exigi pa wak e cifranan con a yega na e 15 florin aki pa “ophaalpunt” y e 10 florin pa “verwerking”, mantene Aruba limpi y recohe cadaver di bestia morto. Pa e ultimo aki tambe nos tin nos reserva- y observacionnan. Mirando cu segun e concepto di ley manera e ta aworaki, Serlimar lo tin un verwerking minimo di sushi, ya cu e trabou di lanta cadaver di bestia, tene Aruba limpi y snoei mata etc. ta un tarea di gobierno, esaki mester sali for di algemene middelen, manera te e caso aworaki, pa medio di un contrato entre gobierno y Serlimar. Pa colmo nos ta puntra nos mes diconpa e trabou di banda di caminda kier cobra e pueblo “extra” pasobra Serlimar ta haciendo e.o. D.O.W, ATA y Sta. Rosa tambe tin e ploegnan aki cu SI ta wordo paga for di “algemene middelen”.
Apesar cu tanto minister Otmar Oduber y Prome Minister Evelyn Wever-Croes (e ultimo den su carta na habitantenan di Parkietenbos) ta bisa cu e cambio di ley aki no tin haber di un “incinerator”, e articulo 1c sigur ta haci esaki. Cu awor kizas lo bin cambio den esaki, dor di sak’e for e ley, nos ta kere cu mester tin un punto di bista si tocante esaki, kizas por medio di un mocion di Parlamento.
Nos ta keda cu nos punto di bista cu un incinerator, den e forma di W2E, cu e minister y aparentemente gobierno a scohe pe “from day one” caba, mester wordo re-evalua. E tipo di incineratornan aki hopi biaha ta dañino pa salud di hende y pa nos medio ambiente. Hustamente loke cu gobierno ta bisa di ta preocupa pe. Tambe mester discuti riba e forma con ta bay paga p’e. Minister Oduber y tambe algun Parlamentario, ta bisa cu esaki lo no tin ningun costo pa gobierno (su presupuesto), pasobra ta un compania priva mester inverti. Den e caso aki e prijs lo wordo “verwerkt” via di Tipping Fee di un banda pa “verwerking” di e sushi y di otro banda lo bay den tarifa di coriente. Gobierno di su banda ta priminti di garantisa un cantidad di 90.000 ton, mientras nos tin un produccion cu no ta yega 70.000 ton pa aña. Pues aki e pensamento ta cu no ta gobierno ta bay paga pa esaki, pero si e pueblo, kizas na Serlimar, cu lo ta djis un “doorgeefluik” pa e compania. De facto ta e pueblo lo tin di paga p’esaki tog. Minister ta purba bende esaki, indicando cu esaki lo algo totalmente priva y cu no tin ningun rol pa gobierno den esaki. Como tal lo no ta trata di un proyecto PPP.
Pero UPP a mustra caba cu e forma cu ta wordo escohi aki, esta di BOO, ta un forma di un PPP. E compania mester ta garantisa na un forma of otro pa saca su inversion y den e RFI gobierno a pone cu despues di 20 aña e facilidad lo wordo traspasa pa pais, mientras cu gobierno ta comprometi pa entrega 90.000 ton di desperdecio na e compania pa e por produci e coriente suficiente cu nan tin pensa di alcanza.
Sigur esaki lo bira interesante despues den e discusion di supervision financiero di nos pais por medio di e comision di supervision CAft. Cu otro palabra, e deal di BOO aki lo subi e “schuldquote” di Aruba cu por lo 500 miyon florin !!
UPP kier remarca alabes cu desde 1997 NINGUN W2E via “mass incineration” a wordo construi mas na USA pa motibo cu esakinan ta impagabel y hopi malo pa nos Medio Ambiente.Ademas un incinerator manera cu ta wordo presenta, no ta compatibel cu e modelo di un “economia circular” cu gobierno di Aruba a presenta recientemente.
Na momento cu Presidente di Parlamento, sr. Thijsen, a habri e reunion, el a enfatisa cu ta bay drenta den un proceso di tumamento di decision, y cu mester acepta cu aki ta democracia ta wordo practica y cu kizas no ta nos tur lo por biba cu e decisionnan.
UPP ta kere cu TRANSPARENCIA y RESPONSABILISACION ta e vehiculo y guia pa un bon funcionamento di nos democracia. No por tin transparencia si tin manipulacion di informacion. Tambe pa democracia por resalta, mester tin espacio pa dialogo y convence otro y no ta cuestion di conta cabez. Al final e pueblo a scohe su representantenan pa tuma e mihor decisionnan, den su nomber y na su bienestar. Pasobra ora cu ta trata di un mal decision, no ta e grupo cu a tuma decision ta esun cu ta paga e cuenta al final, sino ta e ciudadania y collectividad ta carga e consecuencianan di mal gobernacion y ta paga e cuenta halto, maner ta e ehempel den caso di hospital y e proyectonan di infrastructura cu ta colga manera spada di Damocles riba su cabez.
Sperando cu Parlamento lo por tene na consideracion nos puntonan y cu e tratamento di ley por wordo posponi, pa asina un discusion mas sano y amplio wordo hiba riba e topico aki.
Atentamente,
Den nomber di UPP
drs. C.A.S.D Wever (lider)
Brazil 163.
tel: 5842892(cas) y 5932287(celular.)


text:
This site uses cookies. Some are essential while others improve your browsing experience and allow us to advertise. For more info visit the privacy policy page.
Your preferences have been updated.
Biaheronan ta den un constante cambio y awendia nan ta busca e momentonan cu ta satisface nan deseonan di tin e experiencianan unico y genuino durante nan vacacion.
Pa yuda nan satisface e necesidadnan aki, “Aruba Tourism Authority” a asocia cu “Qredits Aruba” pa desaroya y lansa e programa “Aruba Signature Experiences.” E programa aki ta dirigi pa resalta y promove e experiencianan nobo di romantisismo, bienestar, ecoturismo y cultura.
“The Aruba Signature Experiences” ta busca conecta cu e biaheronan cu ta buscando no solamente destinacion sino experiencia specificamente cu ta brinda e experiencianan inolvidabel aki. Atrabes di e programa aki, nos kier impulsa e “entrepreneurs” nobo y esunnan existente pa crea e experiencianan nobo cu ta dirigi pa desaroya e experiencianan di balornan halto y di impacto modera. E experiencianan cu keda selecciona ta ricibi orientacion durante y despues di e programa, hunto e recursonan proporciona pa yuda perfecciona e producto y e servicio cu por cierto ta nobo na Aruba. Nos ta spera cu bo haci uzo di esaki poniendo e prome paso y registra bo mes mesora.
We’re just getting started with the amazing things The Aruba Effect has to offer. Dig into your trip details below to unlock a Caribbean experience that will leave you sunnier, happier, and (of course) a little more tan.
myAruba planner
Save your favorite places and experiences to a custom itinerary you can manage while you're visiting the island: Start Planning


text:
ORANJESTAD – Durante conferencia di prensa di Gobierno di Aruba dialuna mainta, Prome Minister Evelyn Wever-Croes a duna un resumen cortico tocante e ultimo desaroyonan di Covid-19 na Aruba.
Prome Minister a menciona e desaroyo positivo di e cifranan activo di Covid. Te cu awe 16 di november, Aruba tin 89 caso activo. Dos luna pasa exacto, september 16, Aruba a yega su piek di 1640 caso activo. Aruba tin aworaki un averahe di 9 caso pa dia. Esaki ta un cantidad cu nos por maneha pero keto bay ta mustra cu e virus tey y ta activo pasobra 9 caso pa dia ta hendenan cu por afecta otronan. Nos positivity rate cu ta e percentahe di cuanto ta test positivo di tur e testnan riba un dia ta 9% pa loke ta nos lokaalnan.
“Tin 10 persona den Hospital di cual 3 ta den ICU y nos ta desea nan pronto recuperacion y cu pronto nan por ta na cas cu nan famianan. Esakinan ta loke ta bayendo bon. Nos tin e cifranan bou di control pero nos metser sigui cuida y no lubida cu 44 persona a fayece pa motibo di Covid. Di aki tambe palabranan di forsa na tur e famia cu a perde un ser keri pa motibo di Covid. Ban sigui cuida pa asina nos por limita e casonan di fayecido evitando asina mas famia pasa den e dolor cu e 44 famianan aki a pasa”, Prome Minister a duna di conoce.
Prome Minister a gradici tambe e frontliners cu ta percura pa e salud di nos comunicad y esnan cu ta percura pa orden publico, kendenan ta eyfo coriendo riesgo constantemente.
“Nan ta haci’e cu determinacion, curashi y amor pa nan trabou. Den nomber di gobierno di Aruba hopi danki pa esaki”.
Prome Minister a expresa su deseo pa e pueblo di Aruba yega fin di aña cu menos caso activo pa asina por celebra fin di aña den ambiente familiar, den e calor di e temporada manera nos ta custumbra, aunke no manera antes caminda tin famia y amistadnan ta aglomera, pero si mas tanto posibel cu nos tradicionnan. Pero pa logra esaki tur hende mester sigui cu e disciplina.
“No ta e pais mas poderoso y rico ta vence e coronavirus sino e pais mas disciplina. Kinan nos a demostra cu nos por. Porfabor ban sigui cuida, tene nos mes na e reglanan. Laba man frecuentemente of uza hand sanitizer, tene distancia di otro hende, no duna man, no brasa, no parti sunchi. Tene e distancia, bisti e tapaboca en todo caso unda ta obligatorio cu ta mas tanto lugarnan paden. Si bo tin sintoma, yama bo dokter di cas y laga e guia bo”, Prome Minister a termina enfatisando.


text:
Kralendijk- Atrobe tin un kantidat di 20 kaso mas ku a registrá positivo pa Covid-19, poniendo e kantidat di kaso subi na 114, ya ku tin tambe 15 hende ku a rekuperá atrobe.
Gobièrnu ta sigui bisa ku nan tin ‘un bon bista’ riba e fuentenan di kontagio. Tambe ta bisa ku mayoria di e hende ku a tèst positivo ta residente di Boneiru. Den sierto kaso ta residente ku a kaba di regresá di biahe den eksterior.
Otro detaye ménos positivo ta ku awor a interná un di dos persona pa motibu di Covid-19 den hospital. Aktualmente tin dos hende interná den hospital pa motibu di Covid.


text:
KRALENDIJK- Aunke hopi hende no ta para ketu na e echo aki, Boneiru -kalkulá a base di kontagio pa kada 100.000 persona- aktualmente ta e isla ku e grado di kontagio nobo mas haltu den tur isla hulandes di Karibe. Esaki ta sali na kla for di sifranan di RIVM na Hulanda.
Segun RIVM, na Boneiru siman pasá 423 hende pa kada 100.000 hende a tèst positivo pa SARS-CoV-2. Esaki, segun e instituto, ta un kresementu level kompará ku un siman promé, kaminda ku 406 hende pa kada 100.000 a tèst positivo. RIVM ta mustra tambe riba e echo ku e porsentahe di tèst positivo na Boneiru a subi di 9,5% pa 17,0%, o sea ela bira kasi dòbel.
Otro islanan
E islanan di St. Eustatius i Saba pa basta tempu kaba no tin ningun kaso di Covid-19, i no ta interesante den e komparashon aki.
Sinembargo, na Kòrsou siman pasa 219 hende riba kada 100.000 hende a tèst positio pa Covid, na St. Maarten 148 riba kada 100.000 residente i na Aruba asta 85 riba kada 100.000 persona. Esaki ta nifiká ku na Boneiru e grado di kontagio ta kasi dòbel esun di Kòrsou i mas ku 4 biaha mas haltu ku esun di Aruba.


text:
Kralendijk – E siman akí Sentro Deportivo Jorge Nicolaas ta habrí solamente riba djamars 1 di yüni i djaweps 3 di yüni pa hende ku ke pasa angua kontra corona. Riba e dianan aki siudadanonan por pasa angua kontra corona for di 09:00 – 14:00 or sin sita. Suidadanonan ku tin pregunta tokante e bakuna por hasi nan preguntanan riba djamars 1 di yüni i djaweps 3 di yüni di 09:00 – 14:00 or na e dòkter ku ta presente na e kompleho deportivo. Despues nan por pasa angua si nan ta deseá esei.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kada pais tin su baluartenan ku ta persona ku a nifiká hopi pa desaroyo di un pais òf region pa loke ta trata diferente área di sosiedat. Na Kòrsou nos tin diferente baluarte ku tin kaya òf plenchi na nan nòmber. Tambe bo ta topa nan busto òf estatua na sierto sitionan. Ta importante pa bo konosé bo baluartenan i pa bo sa kiko nan a nifiká pa bo pais. Tambe nos por siña hopi di nan karakter ku elementonan manera: sabiduria, kurashi, forsa mental, kuriosidat, kreatividat, perseveransia i amor pa nan próhimo.
Pa loke ta trata baluartenan ku a lucha pa libertat i derechi di siudadano nos ta duna atenshon na: Tula, Pedro Luis Brion, Manuel Carlos Piar i Felix Chacuto, Moises Frumencio da Costa Gomez, Ong A Kwie, Papa Godett i Amador Nita. Riba área di literatura i kultura: Frank Martinus Arion, Elis Juliana, Paul Brenneker.
Naturalmente Kòrsou konosé muchu mas baluarte ku esnan aki menshoná, pero nos a hasi un eskoho i ta duna atenshon na algun di nan ku ta mas konosí den nos historia pa loke ta trata área di derechi humano i kultura.


text:
Cayenne
Cayenne of Caiena ta e kapital di Guiana Franses, un region ultramar i un departamentu di Fransia situa den Sur Amerika. E suidat ta situa na un isla formal na e boka di e riu Cayenne na e kosta Atlantiko. E suidat su motto ta "Fert Aurum Industria" ku kemen "trabou ta trase bienerstar"
Na e senso di 2006, tabata tin 100,323 habitante den e area urbano di Cayenne (komó defení pa e INSEE), 50,594 di kua ta biba den e suidat (commune) di Cayenne propio anto e resto den e comunne di Remire-Montjoly. E commune di Matoury (18,032 inhabitante di 1999), kaminda e aeropuerto di Cayenne-Rochambeau ta situa, tambe ta un comunne di Cayenne, pero e no ta inklui den e difinishon ofisial di e area urbano na 1999.


text:
The content originally appeared on: Diario
Premio otorga pa prome biaha den historia
ORANJESTA (AAN): Aruba Tourism Authority (A.T.A.) a ricibi e ‘Destination Resilience Award’ for di Caribbean Hotel and Tourism Association (CHTA), pa e trabaonan desplega durante e pandemia. Esaki ta prome biaha cu e premio aki ta wordo otorga. E premio a wordo entrega durante un ceremonia di entrega di premio na San Juan, Puerto Rico como parti di e di 40 aniversario di CHTA su Caribbean Travel Marketplace. Jamaica, Antigua, Bahamas y St. Lucia tawata e otro islanan cu a competi den e mesun categoria cu Aruba.
A reconoce Aruba pa e maneho di e destino y e programanan di recuperacion cu a wordo implementa pa por a ricibi bishitantenan bek despues di ciere di frontera.
Ronella Croes, CEO di A.T.A. a indica cu: “Nos ta sumamente honra cu Aruba por a wordo reconoci y ricibi e premio aki. Aruba a duna di su banda, tur cu ta labora den turismo y otro sectornan, socionan den sector publico y priva, nos gobernantenan, y e ekipo di Crisis pa menciona algun partido. A logra habri frontera bek di un forma sigur y a sa di navega den diferente tipo di protocol y regulacion. E premio aki ta prueba di e aliansanan aki como tambe di e trabao duro di nos comunidad pa por sigura un recuperacion fuerte y sostenibel pa nos isla”.
Mirando hecho cu e premio ta origina for di e sector di biahe y turismo, algun aspecto di A.T.A. a resalta, entre otro Aruba a wordo reconoci cu e premio aki pa e esfuersonan pa crea un ‘hub’ cu tur informacion relata na COVID-19 riba rednan social, website como tambe ‘eCRM’. Den e ‘hub’ aki A.T.A. a implementa campañanan di comunicacion incluyendo “Happiness will Prevail” y “Open for Happiness” unda a comunica debidamente encuanto e fasenan di clausura y reapertura mientras cu a crea un mensahe di speransa cu consumidornan y a duna nan un bon bini cu brasa habri na momento cu tabata posibel y sigur pa haci esaki.
E documentacion compila a mas cu claro ilustra hopi otro logro entre otro digitalisacion di e plataforma di imigracion, introduccion di e Aruba Visitors Insurance. Un trabou duro y exitoso di parti di Aruba, cual A.T.A. tin e honor di por a acepta. Esaki ta un merito pa ambos sector publico y sector priva cu ta traha di cerca pa cu bienestar di nos turismo, incluyendo e ekipo completo di A.T.A. cu ta inclui e ekipo local y internacional como tambe agencianan clave cu ta labora pa Aruba, Ministerio di Turismo y Salubridad, AHATA, AAA, ATSA y hopi mas cu a hunga nan papel den e recuperacion.
Desde e reapertura Aruba a experencia un recuperacion exitoso. Entre april y augustus 2022 yegada di bishitantenan a surpasa e cantidad di bishitante pa luna cu a ricibi na 2019, algo cu ta duna siguransa cu lo tin un recuperacion di 100% di bishitante global pa fin di e aña aki. Pa 2023 ta proyecta un recuperacion di 105% compara cu 2019.
Durante di e reconocementonan di CHTA, Bucuti and Tara Beach Resort a gana tambe Best Practices Sales and Marketing, pa e trabaonan cu nan a ehecuta.
Sin e esfuerso di un y tur e premio di ‘Destination Resilience Award’ no por tawata posibel. Masha danki na cada un cu a y ta forma parti di Aruba su recuperacion! E premio aki ta un otro paso den mustra un Aruba resiliente y un Aruba cu a move cu curashi y determinacion durante di e pandemia historico cu a azota mundo completo.


text:
ORANJESTAD — Durante e debate ‘millennial edition’ cu a tuma lugar siman pasa, e tema di insiguridad riba nos pais a bolbe bin padilanti. E pregunta cu e lidernan politico mester a contesta, ta con bo partido lo hasi Aruba mas sigur atrobe.
Lider di MEP Evelyn Wever-Croes a duna un bon splicacion riba esaki.
SEGURA NOS COSTANAN
Nos mester cuminsa cu segura nos costanan pa stop importacion ilegal di hende, arma y droga. Pasobra tanten cu nos no segura nos costanan, nos no por pone orden paden den cas. Con nos ta hasi nos costanan mas sigur? Bin bek cu e radarnan pa vigila e costa manera e radanan chikito tabata funciona. Bin bek cu e helicopter, pasobra awor ora un preso hui, no tin ni helicopter pa buske. Regla e posicion di Warda Nos Costa, duna nan e autoridad y especialmente material pa nan por traha, pa asina nos por controla nos costanan mihor y segura nan.
PONE ORDEN PADEN DEN CAS
Combati criminalidad cu man duro, sino criminalnan ta tuma over. Nos mester mas polis riba caya, y mester duna departamentonan di husticia material y equipo pa nan funciona. Mester percura pa formacion di agentenan policial nobo, y percura pa e placa ta disponible pa cumpli cu esaki. Pasobra e forma con empleadonan di KIA, KPA, Imigracion, CEA, Warda Nos Costa, Brandweer mester eherse nan trabou, ta bergonsoso, y no ta digno di un pais cu ta pretende di ta 5 strea.
Pa trese mas seguridad y trankilidad den e area turistico, mester introdusi ‘tourism police’ specialisa pa opera na un forma cu no ta intimida turista, pero manteniendo orden den area turistico.
REVISA TUR LEY PA CABA CU ABUSO
Pa por pone orden bek den nos pais ta importante pa revisa tur e leynan pa mira cual mester cambia. Leynan cu ta protehe esun cu ta hasi malo, mester wordo cambia. Castigonan mas severo mester wordo implementa.
Ta asina so nos lo logra hasi Aruba un lugar sigur atrobe. Mester remarca cu lider di MEP Evelyn Wever-Croes tabata esun cu a resalta den su contestanan, cu na un forma hopi profesional y determina a splica con lo atende cu e problemanan serio di nos pais.


text:
Kralendijk- E aña aki tampoko lo por bai kampa kant’i laman den e dianan di Pasku di resurekshon. Esaki gezaghebber Edison Rijna a komuniká den su rueda di prensa djabièrne mainta.
Aunke e asina yamá Nivel di Riesgo 5 por lo pronto ta na vigor te dia 19 di mart, Rijna a primerá kaba ku e aglomerashon tradishonal, kant’i laman lo no ta responsabel.
Esaki ta bira e di dos aña tras di otro ku no por hasi e kampamentu tradishonal kant’i awa den dianan di fiesta. Asina tambe karnaval i Dia di Rincon, tambe a wòrdu kanselá pa e di dos aña konsekutivo.
Di mes no por eksluí ku e medidanan na vigor lo wòrdu alargá si e kantidat di kontagionan na Boneiru no kuminsá baha.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb.
Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%.
Pensionado cu ta desea por baha of print e Jaaropgaaf 2019 via nos portaal di MiPensioen. Pa haci esaki bishita nos portal y sigui e instruccion: https://pensioenen.svbaruba.org.
Pa mas informacion por yama nos Departamento di Pensioen na 527-2760 of email nos na pensioenen@svbaruba.org.


text:
Oficina pa Relacionnan di Union Europeo y di Reino ta invita tur esnan den sector di media y cultura y cu tin gana di expande nan horizonte y coopera riba nivel internacional pa participa na e sesion online di informacion encuanto e programa di fondo di Union Europeo ‘Creative Europe’.
Comision Europeo a aproba diferente programa di Fondo pa e periodo 2021-2027. “Creative Europe” ta un di e fondonan na cua organisacionnan activo den sectornan relevante di cultura y media por participa. “Creative Europe” ta e programa di financiamento di Union Europeo cu ta sostene e sector cultural y audiovisual.
Su meta ta pa desaroya y promove diversidad cultural, linguistica y conserva herencia, como tambe pa aumenta competitividad y potencial economico di e sectornan cultural y creativo, particularmente e sector audiovisual.
Proyectonan di cooperacion, plataformanan pa promove artistanan nobo, rednan di organisacion cultural y creativo, television, distribucion di pelicula y educacion di cinematografia ta algun di e hopi oportunidadnan cu e fondo aki ta duna pa apoya artistanan, musiconan, prensa y esnan activo den cine.
“Creative Europe” tin como meta tambe pa aumenta competencia den sectornan cultural, asistiendo nan den nan esfuerso pa bira mas berde, mas digital y mas inclusivo.Bo kier sa mas? Den e sesion interactivo online organisa pa Dutch Culture lo duna informacion encuanto kico e programa por significa p’abo y bo organisacion.
Tambe bo lo haya informacion ariba temanan Europeo relevante pa e programa y callnan nobo cu lo sali, y e proyectonan lo por inspir’abo ora bo haya sa di e proyectonan cu a haya aprobacion den pasa


text:
30 di mei (fecha)
30 di mei ta e di 150 dia di aña (151 den un schrikkeljaar) riba e kalènder gregoriano. Ta resta 215 dia pa sera e aña.
A sosodé[editá | editá fuente]
- 1969 - Trinta di Mei
- 2005 - E studiante merikano Natalee Holloway ta desaparesé sin pista na Aruba
A nase[editá | editá fuente]
- 1964 - Nicole Hoevertsz, landadó sincronisá y dirigente deportivo di Aruba.
- 1982 - Everon Jackson Hooi, aktor hulandes di orígen kurasoleño.
A fayesé[editá | editá fuente]
A selebrá/konmemorá[editá | editá fuente]
- Anguilla - Dia di Anguilla, ta konmemorá e revolushon na Anguilla na aña 1967
- Nicaragua - Dia di Mama
- Kroatia - Dia di nashon


text:
ORANJESTAD - Awe diferente bulto a drif yega noordkant di Aruba. Wardacosta por confirma cu e bultonan aki ku contenido di droga ta procedente di e interceptacion cu e barko Groningen a eherce dia 10 di augustus ultimo. Durante di e accion di 10 di augustus riba lama, e personanan riba e go-fast a tira diferente bulto den lama. Awe tardi e bulto nan aki a drif jega Aruba. Cuerpo Policial di Aruba huntu ku Wardacosta ta atendiendo e caso. Esaki no ta trata di un caso nobo, pero di e caso ku a tuma luga 10 di augustus ultimo.
ORANJESTAD - Un avion patruyero di Wardacosta Region Caribe Hulandes, a detecta riba laman grandi, paketenan ku probablemente droga den nan. Zr.Ms. Holland a manda su boto rapido di intercepcion hunto cu e helicopter a bordo di barco di Wardacosta Mericano, pa bai na e region pa buska e bultonan. Un total dimas o menos 5.000 kilo di droga a keda saca for di laman.
PALM BEACH - Awemainta pa mas o menos 1:25am Central di Polis a haya informacion cu tabata tin pelea cu a termina cu tiramento na altura di ex-Sand Bar situa na Palm Beach, Noord. Central di Polis a dirigi patruya cu maximo emergencia na e sitio.Na yegada di e patruya nan a haya un situacion caotico y mester a pidi refuerso di mas patruyanan policial. Patruyanan di Oranjestad, Santa Cruz, Noord, San Nicolas y RRT a bin duna nan colega un man.
MACUARIMA – E siman aki Cuerpo Policial Aruba a inaugural su website nobo, den un otro etapa pa sigui innova y cana hunto cu tecnologia moderno. Tabata pa hopi tempo KPA no tabata tin un website. Despues di a sinta hunto y trece algun concepto nobo conhuntamento cu altocomisario Sr. Ramon Arnhem a yega e momento pa lansa e website nobo di KPA.
WILLEMSTAD - Diasabra ultimo Wardacosta a ricibi un notifikashon di Wardakosta di Venezuela, ku un boto tabatin problema ku su motor. E boto tabata drif riba laman den e area di responsabilidat di Wardakosta Karibe Hulandes i e tres okupantenan di e boto tabatin nesesidat di yudansa agudo.
ORANJESTAD - Awenochi pa mas o menos 8:08pm, central di polis a haya informacion cu bisiñanan a tende un tiro y despues gritonan fuerte den vecindario di e tanki di Savaneta. Bisiñanan mes a bay tira un bista y a haya un homber cu herida di tiro. Central di Polis a despacha diferente unidad hunto cu ambulance cu maximo urgencia na e sitio di sucedido.
ORANJESTAD - Polis a informa dialuna marduga cu e chauffeur cu a causa e accidente hit & run fatal, ta deteni. Segun nan informacion, Departamento di trafico a sigui cu e investigacion di e accidente fatal cu a tuma lugar riba diadomingo mainta trempan. E investigadornan a haci un detencion relampago riba e mesun dia. A detene e chauffeur cu ta sospechoso di fam G. Di 24 aña di edad. E chauffeur aki ta detene pa articulo 4 lid 2 jo. articulo 40 lid 1-A y lid 2-A di Landsverordering Wegverkeer. E investigacion pa e caso lamentabel aki ta den pleno desaroyo pa departamento di trafico.


text:
Despues di a sigui traha riba e precondicionnan y ta completamente prepara, dia 17 di november 2022 e experto di University of Missouri–Kansas City Institute for Human Development (UMKC-IHD), Dr. Kelly Hantak a regresa Aruba pa conhuntamente cu Anouk Eman, cu ta lider di proyecto pa DMH, finalisa e prome fase di e Proyecto Piloto. E meta di e proyecto aki ta pa crea e sistema di Intervencion Trempan pa e muchanan cu necesidad special den centro di cuido di mucha na Aruba. Despues di 18 luna largo a sinta cu varios profesional di diferente gremio, cu tambe ta forma parti di; Plataforma Intervention Trempan Aruba (PITA) y asina den colaboracion cu nan y cu Ministerio di Asuntonan Social y Husticia yega na un sistema Intervencion Trempan, cu lo bay cuminsa su trayecto di preehecucion den e centronan di cuido di mucha na Aruba den 2023.
Dr. Kelly y Anouk Eman ta entregando e di dos rapport oficial na final di december 2022 cu tur e investigacionnan haci durante e 18 lunanan largo, como tambe e resultadonan di e evaluacion (assessments). Anouk hunto cu Dr. Kelly a evalua profesionalmente un total di 12 mucha, uzando DAYC-2 assessment tool. Esaki ta un herment di evaluacion masha popular y uza p’e profesionalnan na Merca, netamente p’e muchanan di 0 te cu 5 aña y 11 luna, cu tin un posibel retraso den e siguiente dominionan: cognitivo, comunicacion, desaroyo socio-emocional, desaroyo fisico y comportacion adaptivo.
Mirando cu ta solamente 12 mucha a evalua te cu 28 di november, no por generalisa e resultado ainda. Pero si a presenta e resultadonan tanto na Minister Rocco Tjon como PITA, cu ta uno un poco precupante, specialmente den e area di comunicacion. Meta final prome cu december ta pa evalua 30 mucha, cual ta un cantidad mas representativo.
Un porcentahe halto di e 12 muchanan ta bishita un logopedista. Esaki tin un costo pa e mayornan di alrededor di Awg.130,- pa sesion di 1 ora. E mayornan a indica cu e muchanan mester bay 4 sesion pa luna, pa asina por mira e desaroyo necesario y cu esaki ta suma alrededor di Awg. 520,- pa luna pa mucha.
E cifranan aki ta hopi alarmente, mirando cu ta trata solamente di 8 centro di cuido di mucha na Aruba, cu actualmente ta forma parti di e proyecto piloto aki. Pues pa 2023 intencion ta pa den tur 120 centro di cuido di mucha registra boluntariamente cuminsa cu e prome fase di detecta si tin algo preocupante cu desaroyo. Rol di PITA ta pa conhuntamente cu DMG traha hunto y structuralmente pa trata di brinda mas tanto cu ta posibel e sosten, ayudo y e guia necesario na tanto e muchanan, como tambe e mayornan y e centronan di cuido di mucha.


text:
Kralendijk- Ta basta un par di kompania di aviashon lokal a sirbi Boneiru den transkurso di tempu, for di dia ku a habri e promé aeropuerto di Boneiru, den e tempunan ei ainda na Subi Blanku.
E promé aerolínea ku a kuminsá bula Boneiru tabata KLM, sigui pa Antilliaanse Luchtvaartmaatschappij (ALM), den kual KLM den komienso tambe a hunga un ròl importante. ALM ta esun tambe ku a sirbi Boneiru pa mas tantu aña tras di otro. ALM, pa un tempu relativamente kòrtiku, tambe a usa un kompania subsidiario, ABC Commuter, pa sirbi e ruta pa Boneiru ku avion Twinotter.
Despues di ALM a sigui tambe Air Aruba, Avia Air (Aruba), BonairExcel, ku despues a sigui entre otro komo BonairExpress, Dutch Antilles Express (DAE), Divi Divi Air, Dutch Caribbean Airlines (DCA) EZ Air, Insel Air, Tiara Air i Aruba Airlines.
Tin algun aerolinea chikitu mas ku a bula, aunke sea pa un tempu kòrtiku pa Boneiru, pero niun no a sirbi e isla manera esnan menshoná promé.
Stabil
Esun ku a sòru último añanan pa e servisio mas stabil entre primeramente Kòrsou i Boneiru ta Divi Divi Air, siguí pa EZ Air. Ámbos tin masomenos 20 aña ta sirbiendo e isla. Divi Divi Air, den tempu di Hans Barth, a kuminsá ku un Cesnsa 402B di apenas 7 pasahero i despues a bini ku e Britten Norman Islander, ku por karga 9 pasahero. Den último añanan Divi Divi ta hasi mas i mas uso di nan avionan ‘Twinotter’ ku por karga 19 pasahero.
EZ Air a kuminsá ku dos avion Britten Norman Islander, pero despues a introdusí na aña 2018 e avionan Beechcraft 1900D ku te ainda e ta usando riba mayoria di su rutanan. Nan por karga 18 pasahero. Dentro di algun siman lo yega avionnan mas grandi pa EZ Air, e asina yamá Saab340 ku por karga 34 pasahero.


text:
Oranjestad-Mi lo dedica den dos articulo mi preocupacion tocante e rol cu Mike Eman ta hunga den realisacion di su plan pa haya Hulanda permiti Juan David Yrausquin hasi prestamo pa yena e buraco financiero di pais Aruba, y pa AVP sigui derocha placa na nan financistanan di campaña.
E prome parti lo ta dedica na Philips, KLM y e rol cu Flamingo Airport ta hunga den e maniobra di Mike Eman pa engaña e pueblo Arubiano riba su “logronan” fantasma.
Den un democracia bibo ta esencial cu cada “move” di e gobierno wordo scrutina debidamente. Na momento cu partidonan, tanto esnan cu ta defende gobierno como esun den oposicion, cu of sin representacion den parlamento, faya den eherse e deber fundamental di controla gobierno, e pais ta core un riesgo hopi grandi di cay den un recesion manera a sosode na Grecia, pero tambe na Merca y Europa, cu no kier a premira e desaster financiero door di hipotecanan cu a wordo duna door di banconan priva y e companianan di seguro.
Aruba ta den un situacion financiero deplorabel y e gobierno di Mike Eman ta trata tur sorto di forma di saca su curpa, door ta intransparente y deshonesto cu su pueblo. Mas bien Mike Eman ta trata di recupera e confiansa cu su gobernacion a perde di Hulanda door di hasi inversion den companianan hulandes, sperando cu Hulanda lo bay di acuerdo pa Aruba fia placa toch cu un interes abou.
E resultado lo ta cu Aruba lo endeuda su mes ainda mas. Pues contra e interes di e pueblo Arubano, djies pa e keda “de braafste jongetje van de klas”! Y AINDA FALTA.
Mi a yega na e conclusion aki despues di a analiza diferente publicacion den medionan di comunicacion.
Na prome lugar e deal cu Aruba a sera cu Philips. Manera nos sa e recesion tabatin su efecto negativo grandi riba companianan manera Philips. E compania a trata di tur forma di reduci e perdidanan, y un di e opcionnan factibel ta pa purba di habri mercadonan (aunke chikito manera Aruba) na unda e por bende su articulonan. Aunke Philips tin un bon nomber mundialmente, Aruba semper a hasi uso di productonan di e competidornan di Philips. Cu e compania kier propaganda su productonan na Aruba ta semper bonbini, pero kiko e efecto lo ta pa e negoshinan local? Nan lo por competi ainda cu nan productonan cu no ta di Philips? Y con grandi e chens pa sobrevivi un invasion di productonan di Philips lo ta pa nan negoshi y pa clase media riba nos isla?
Un di dos punto ta e deal cu KLM. Na diferente ocasion mi a lansa e pregunta pa Mike Eman pa e informa pueblo cuanto e deal aki lo bay costa Aruba. E actual CEO di KLM sr. Camiel Eurlings a duna di conoce cu a escohe Aruba pa su prome vuelo transatlantico cu biofuel (e prome vuelo tabata na 2012 pa Rio de Janeiro) pasobra Mike Eman semper a mustra hopi entusiasmo y interes pa yega den un tempo corto na uso di energia duradero.
Permitimi hasi algun observacion riba e ponencia aki di sr. Eurlings:
1. Sr. Eurlings den pasado ya caba a yega di hasi sierto maniobranan dudoso. Como minister di transporte e a duna KLM na 2010 1 miyon euro pa desaroya biokerosine. E mesun minister aki como minister a trata na privilegia KLM den e caso di e volcano na Escocia. Como recompensa Sr. Eurlings despues a haña nombracion como director di KLM. Parlamento Hulandes a haña nan mes obliga di bin cu un “gedragscode” pa evita cu den futuro ex-mandatarionan bolbe duna un impresion di un “conflict of interest”.
2. Na 2001 KLM deliberademente a bypass Corsow y tambe Aruba y hasi Bonaire nan coneccion cu Caribe. Segun NRC Handelsblad den un articulo publica dia 7 di december 2013 y cu ta carga e titulo: ‘KLM kreeg op Bonaire alles voor elkaar’, KLM a logra di haña dealnan di fuel sumamente favorabel di e gobierno di Bonaire cu alabes a laga renoba su airport pa acomoda KLM. Esaki a resulta den un caso hudicial (Zambezi zaak) contra diferente politico Boneriano. Mi no ta tuma KLM na malo pasobra esey ta e forma di proceder di cualkier compania grandi cu kier reduci su gastonan riba custiya di otro. E pregunta ta: unda KLM a keda como e bon partner di gobierno di Aruba e tempo ey??
3. E decision tuma na principio di 2001 door di KLM tabata basa riba e situacion financiero dificil di aeroliñanan. KLM a wordo cumpra despues door di Air-France dia 30 di september 2003, y manera mi ta compronde e compania frances awor aki no ta pasando den su mihor temporada. Mester a bin cu accionnan competitivo pa tene cabez na halto y di otro banda mester a trata di cumpli cu e asina yama “Biofuels Flight path” cu a wordo acorda na Brussel dia 18 di mei 2011. Intencion ta pa “Achieving 2 million tonnes of biofuels use in aviation by 2020″.
4. E uso di biofuel a wordo cuestiona den diferente ocasion. Tur hende ta di acuerdo cu mester busca un alternativa adecuado pa e uso di kerosine, pero den nan afan pa logra e meta stipula na Brussel, cierto compania a bay over na cumpra “landbouwgrond” na paisnan di tercer mundo. E productonan cultiva no tabata wordo usa pa combati hamber den e paisnan menciona, pero nan uso tabata exclusivamente pa produci biofuel.
Obviamente e accion aki a lanta hopi critica y e experimento a wordo bandona. A sali en busca di otro alternativa.
Lufthansa a dicidi di stop temporalmente cu su vuelonan cu biofuel. Uno, pasobra e ta 6 pa 8 biaha mas caro cu jetfuel normal, y NO 3 pa 4 biaha manera KLM por medio di Eurlings, a laga sa (un otro mentira), y tambe pasobra ta dificil pa haña un stock di biofuel confiabel. KLM na su turno a sera un deal pa evalua e uso di “frituurvet” cu e compania SkyNRG na unda KLM ta participa cu 30%, dus un win-win situacion pa KLM.
5. Kiko e rol di Bonaire, cu ta encarga cu KLM den Caribe, ta den e caso aki? E contesta no a dura largo pa sali na cla. Durante e ultimo bishita di sr. Eurlings na Bonaire, el a laga sa cu Bonaire y KLM lo inventarisa con lo prepara na prome lugar Flamingo Airport y despues un otro airport den e area di Caribe-Hulandes pa yuda desaroya un “handelshub” entre Europa y Latino-America. NO TA ARUBA Y KLM LO HASI ESAKI, PERO BONAIRE Y KLM. Tambe sr. Eurlings a informa cu KLM tin mas ainda “in petto” pa Bonaire.
( Un otro tubo di Mike Eman)
Nada contra pa nos hermana Isla Bonaire tambe ricibi tur e beneficionan menciona door di sr. Eurlings, pero loke ta remarcabel ta cu KLM ta hunga “mooi weer” (di kende nan lo a siña esaki??) cu Aruba, mientras tanto e berdadero deal ta socede cu Bonaire. Esaki lo mester hasi Mike Eman dolor ya cu KLM ta hasi y deshasi cu e “logronan” cu na Aruba Mike Eman ta propaganda den grandi. Mike Eman no tin salida di e problema aki, pasobra e mester logra aprobacion di Hulanda pa hasi e prestamo miyonario, asina ta cu e lo mester guli e pildo amargo aki sin keha. E pregunta cu Mike Eman mester contesta ta cuanto e sponsoring di e experimento cu biofuel lo costa Aruba. Corda e buelonan aki ta hopi caro, esta 6 pa 8 biaha mas caro cu normal, cu pa un parti grandi ta wordo subsidia of patrocina (sponser); Dios sa cuanto Mike Eman y AVP a regala e multinacional aki. Djies pa e keda cu e titulo di ” de braafste jongetje van de klas”.
(KIKO FALTA AINDA??).


text:
Tutela
Tur yu menor di edat mester ta bou di outoridat di un mayor(nan). Si no ta posibel pa ehersé e outoridat, mester apuntá un tutor (temporal). Bo por entregá un petishon pa tutela temporal na Voogdijraad CN.
Un tutor temporal ta nesesario si hóbennan bai biba (temporalmente) den eksterior pa nan estudio òf si e mayor(nan) bandoná e isla mas largu ku 3 luna i kier laga e mucha atras pa un otro persona kuid’é. Tambe si un mucha ta bin for di eksterior i un persona na Boneiru, Saba òf Sint Eustatius ta bai pèrkurá pa e mucha, ta nesesario pa regla tutela (temporal).
Un tutor (temporal) ta un persona ku ta tuma e responsabilidat, kuido i kriansa di e mucha over di e mayor(nan). Un tutor temporal por hasi aktonan ofishal tambe na nòmber di e menor di edat, manera firmamentu di dokumentonan importante i maneho di finansa.
Si e sirkunstansianan kambia i e mayor(nan) mes ta sòru atrobe pa e menor di edat, e ora ei e tutor temporal ta pidi pa restablesimentu di outoridat di mayor.


text:
ORANJESTAD, Aruba: Minister di Turismo, Transporte, Energia y Ambiente, Ing. Mike de Meza a haci un recorido na e hotel cu ta den construccion banda di aeropuerto, esta Hyatt Place. Pa September 2018 e hotel lo ta completamente cla.
E proyecto aki ta uno masha bunita di cual Gobierno tabata parti di e plan. Den pasado decisionnan mester a keda tuma pa cu e area banda di aeropuerto, di cual esaki tabata un bon escogencia. Minister de Meza lo keda haci bishita na e proyecto aki, pa asina ta na altura con tur cos lo sigui cana.
Tin hopi pasahero cu ta pasa Aruba di transito of cu ta bin pa un dia so, ta bira mas facil pa nan keda cerca di aeropuerto ora cu nan yega anochi laat y nan mester bay den oranan di mainta trempan.
Minister Mike de Meza a indica cu esaki tabata algo cu falta aki y pa cu esaki Aruba tambe lo bira un HUB. E parti bon ta cu tin e hotel aki y cerca di dje lo bay bin basta comercio. Esunnan cu lo haci uzo di esakinan lo ta e turistanan, kendenan lo keda pa un par di ora na Aruba of pa 1 dia. Lo bay tin suficiente comercio den e area aki di cual lo haci banda di aeropuerto uno atractivo. Pero tambe localnan por haci uzo di dje. Segun indica lo bay tin servicionan di banco, servicio di companianan di seguro y otro tipo di comercio cual lo ta algo sumamente bon.
E hotel aki lo bira completamente berde, pasobra tur aparatonan electrico cu lo uza, lo bay tin e clasificacion di mas halto den e industria di e sector energia. E sector aki ta label e aparatonan hopi berde di cual lo cumpli cu diferente rekisito cu por considera cu e ekiponan lo ta hopi eficiente.
Pa loke ta e parti di e hardin lo ta bunita, tambe lo tin restaurantnan y otro tipo di comercio. Esaki lo haci e area uno hopi atractivo y e ta keda cerca di e Green Corridor, Minister de Meza a expresa. E Green Corridor cu ta cuminsa desde aeropuerto te cu San Nicolas y esaki lo duna e area un otro dimension.
A inverti hopi placa den e proyecto aki di cual ta un inversion di casi 35 miyon dollar y esaki lo contribui na e economia di Aruba. E gerente di Hyatt Place a bisa Minister de Meza cu mas di 95% di e empleadonan cu lo traha eynan, ta hendenan local, esta Arubiano. Un porcentahe chikito lo ta esunnan cu lo mester yega eynan cu cierto experticio di pafo, pero no pa termino largo.
Pa cu e parti di empleadonan den construccion, a haci uzo di mayoria hende local. Mirando tur e puntonan aki, esaki ta pone cu ta bisa esaki ta tipo di proyecto cu ta desea di tin pa Aruba. Pasobra desde inicio di e proyecto y comienso di construccion por mira cu hopi hende local ta trahando den esaki.


text:
Gabinete di Gobernador ta parti di Gobièrnu di Reino. E organisashon ta konsistí di 17 kolaboradó. Direktor di e Gabinete ta enkargá ku e mando general di e Gabinete i staf di e Gabinete (direktor, direktor suplente i e konsehero hurídiko) ta enkargá ku e mando konsultativo di Gobernador.
Por bisa ku den hopi kaso e departamentu di konsulado ta funshoná manera e lokèt di e konsiudadano. Aki ta risibí i trata e petishonnan pa visa, pa pasport, naturalisashon i opshon. Supervishon i e maneho diario ta responsabilidat di e kordinadó di maneho ku ta haña asistensia den esaki serka e kolaboradó finansiero i un kolaboradó di ICT. Finalmente trabounan di sosten ta keda hasí pa e sekretaria di Gobernador, un dokumentalista, un resepsionista/ telefonista, un mayordomo i dos bode/ shofùr.


text:
ORANJESTAD, Aruba - 2 di September 2019: Garage Cordia a organisa un anochi di benta siman pasa pa lansa e modelo nobo di Toyota Corolla. Tambe e anochi aki a tene un celebracion pa Dia di Prensa cu diferente regalo scondi den e autonan.
Alvin Thijsen, gerente di Benta na Garage Cordia a bisa cu ta cu masha orguyo nan a lansa e di 12 generacion di Toyota Corolla, como un di e prome mercadonan den Caribe. E modelo di Toyota Corolla a sali pa prome biaha na November 1966 y ta un auto masha popular y bon bendi mundialmente. Esaki ta prome biaha cu Toyota Corolla ta bin den e bachi di Hybrid.
E Toyota Corolla nobo ta hopi deportivo, e front dilanti ta hopi robusto. E parti patras ta laga e auto mustra hopi bunita, e acabado ta completamente diferente. E parti interior ta full di cuero, tambe e ta bin cu un screen grandi di 7 inch, cu USB, Bluetooth, audio control riba e stuurwiel. Awendia locual ta hopi importante ta e wireless charger, pasobra tur biaha ta lubida kabel di telefon na cas, y awo ta djis conecta esaki den e auto pa charge celular. E wireless charger ta charge tur celular cu ta wireless capability, manera Galaxy of SamSung 7 y iPhone 8 bay ariba cu ta wireless charger.
Tabatin hopi interes pa cera conoci cu e auto, di cual algun luna atras Garage Cordia a tene un presale y a ricibi bon reaccion. E interes tabata grandi pasobra Garage Cordia tabatin 18 luna sin e Corolla. Ta consciente cu ora e modelo cambia, cu tur hende lo kier e nobo. A wanta un tiki y awo tur cu a warda un tiki ta ricibiendo nan Corolla.
Como cu dia 1 di September ta celebra Dia di Prensa na Aruba, Garage Cordia a probecha pa combina e celebracion hunto cu e car night, cual a tuma luga e ultimo diahuebs di luna, asina Joylene de Nobrega, marketing coordinator di Garage Cordia a indica. A dicidi di invita prensa pa goza di un anochi cu yen di ambiente.
Garage Cordia ta invita tur hende pa pasa mira e Toyota Corolla Hybrid den un bachi full nobo, full cambia den e showroom. E auto ta mas luhoso, e prijs ta competitivo y e ta un Hybrid, pues masha economico riba uzo di gasolin. E cumprado tin 8 aña di garantia y hopi hende kier aplica, specialmente den e campaña di MegaHunter, unda cu por cuminsa paga na Maart 2020. Por pasa entre 8:00am cu 5:30pm, diasabra di 9:00am pa 1:00pm y riba diadomingo a base di afspraak.


text:
Regularmente, den e dianan aki tambe, nos ta haya un cantidad di muestra di bon intencion relaciona cu e metanan di desaroyo sostenible (SDG) di Nacionnan Uni pa aña 2030. Pa cuminza cu e parti positivo: ta bon cu ta dedica atencion na esaki, ya cu nan ta un guia y estimulo pa nos desaroyo en general den e decada aki. Y e 17 metanan formula ta cubri hunto practicamente tur area importante di cualkier sociedad, di nos tambe.
Sin embargo, e intencion no ta cu e metanan ta sirbi como un tipo di alabanza, unda ta duna testimonio di nos compromiso cu e metanan, sin cambia nada y keda ripiti nan te 2030. E mester ta un ‘roadmap’, no un ‘roadshow’. Y nos ta mira demasiado poco avance den loke nos no mester aspira so, sino mester cumpli tambe.
Y ta aki nos ta haya falta di claridad ta den ki direccion nos ta desea di hiba e comunidad aki. Naturalmente den esey mayoria di hende ta enfoca mesora riba gobierno. Esey tin cierto logica, gobierno ta e guia y actor principal den nos comunidad den tur asunto y aspecto, di manera cu finalmente tur cos ta bin hunto den maneho gubernamental.
Pero, esey no ta bisa cu necesariamente tur cos mester cuminza y termina cerca gobierno. Y ta aki cu nos por sinti un punto debil. Nos no ta mira cu e temanan ta biba di berdad cerca e partinan interesa di cada tema. Y esey ta un obstaculo grandi pasobra finalmente ta gobierno lo mester tuma iniciativa riba cada tereno, pa despues haya e critica cu nan ta usurpa tur cos… No cu nos kier bisa cu esey ta e caso semper, pero e mihor manera pa evita e critica cu ta gobierno ta impone, ta pa cuminza traha riba cada un di e metanan, pero for di punto di salida di e gruponan cu tin un interes genuino. Y e siete aña apenas cu ta separa nos di yega na 2030, pa cierto areanan ya a bira cortico.
Nos por tuma como ehemplo e sector di enseñanza. Nos ta para dilanti retonan grandi den loke nos mester logra aki, mientras cu nos por ta consciente di e hecho cu e ruta pa 2030 ta cortico pa loke mester haci. Esey mester ta un estimulo pa cuminza mas pronto posible. No ta pornada den e esfuerzonan Hulandes nan ta pone hopi enfasis riba e area aki, pasobra e no ta solamente importante a corto plazo, sino cu e ta tuma mas di un decada pa finalmente mira e frutonan di e inversionnan cu mester. Pero kico nos ta mira? Cu e sector mes ta demasiado enfoca riba e lucha sindical pa mehoracion di condicion personal di e empleado den e sector, pero practicamente nunca nan mes ta acopla esey na e lucha pa mehoracion di contenido di e enseñanza cu nan ta haya nan mes ta brinda, mientras nan sa mihor cu cualkier persona cu no ta di e sector kico ta e obstaculonan cu mester supera. Ta warda te ora e Hulandesnan bin pa bisa nos kico falta, y e ora tin ta coopera di curazon, pero otronan ta keda para un banda, cu escepticismo y/o critica, pero no ta saca un dede…
Y esaki mientras e situacion den e sector, den sentido di loke nos ta entrega finalmente na calidad, ta simplemente tristo. Pa bisa e cos den un par di palabra: nos sistema frustra y frustrante no ta produci loke nos comunidad mester, ni den sentido economico, ni social. Den e dianan aki atrobe, entre otro durante e encuentro entre parlamentario na Hulanda, lo ta papiando di e asunto aki. Y nos tin sigur cu por bin un par di punto dilanti cu ta berdadero y problematico, pero nos mester ta caba den e fase di actuacion, di ehecucion di un plan cu ta duna perspectiva di mehoracion. Nos tin esey? Nos ta eynan caba? E contesta ta simple: No. Y como agravante nos por bisa acerca cu por lo pronto nos no ta yega na esey tampoco, y cu e 7 aña te 2030 no ta suficiente pa un plan realistico, asina ta cu realmente den termino di planificacion, ya nos mester ta contempla e añanan despues di 2030 pa nos tin un persepctiva factible pa ehecucion di un plan cu ta atende e problemanan cu tin. Nos no ta bay menciona tur, pero djis como ehemplo: nos mester bay mehora e base, cu ta enseñanza basico, unda no ta trata solamente di dicidi ta ki idioma ta maneha, sino cu e manera di duna les ta asina anticua cu el a perde contacto cu realidad, e realidad di con den e mundo desaroya aki mester maneha educacion. Esaki ta encera un trayecto di mas di un decada pa entrena e personal actual, y esunnan aspirante, segun un metodo totalmente diferente. Pregunta clave: con bo ta bay logra motiva hende pa esaki, si henter ora ainda problema den enseñanza ta tocante placa, no pa drecha scol, sino salario so…?
Di e mesun manera aki, nos por trata e demas 16 metanan di desaroyo, y cada vez nos ta bolbe na e punto, cu nos no ni sa ainda den ki direccion nos ta bay. Punto positivo sin embargo: nos tin hopi hende di experiencia, cu ta bon den roadmap, pero no kier tende di roadshow…


text:
Diadomingo anochi Gobierno di Aruba a duna un update den un conferencia di prensa yama urgente pa splica riba desaroyo di CoronaVirus. Un anuncio importante cu Gobierno di Aruba kier a informa cu despues di consulta cu gremio sindical y comercial ta cera e entrada pa tur pasahero di tur pais cu no ta residente di Aruba entrante 17 di maart turistanan di merca, canada, latino america y islanan caribense. Esaki ta pa sigui traha y esfuerso pa sigui contene cu e virus no ta plama. E entradanan di pasahero ta keda cera te cu 31 Maart, y na caminda lo evalua e medida aki. Residentenan di Aruba cu ta afo por regresa Aruba bek. A tuma e desicion aki tuma aki pasobra mas cu nos tarda nos lo tin chens mas problema di salud y nos economia bay atras. Mas lihe cu yega na e desicion pa cera e frontera pa bishitante mas lihe nos por recupera di esaki. Carganan lo sigui drenta Aruba normal. Turistanan cu ta bay bek ta keda posibel, y lo traha hunto cu e turistanan por bay bek nan pais.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Den oranan di merdia a sosode un accidente banda di Yen Yen Bar Restaurant na Noord, unda e victimanan di trafico tabata cinco cabrito / carne.
Polis a yega rapidamente na e sitio y a constata cu auto a dal diferente di e animalnan y di esakinan algun a keda tira riba y banda di caminda sin bida.
Riba e video por mira cu e animalnan tabata na e otro banda di caminda y dado momento a crusa caya na careda. E vehiculo biniendo di Playa tabatin bista y por a para na tempo. Sinembargo e auto bahando di Noord pa Playa tabata biniendo duro y na mesun momento e animalnan a crusa caya na careda su dilanti. El a dal y pasa riba algun.
Segun por a compronde, lo por tin algun mas cu lo a bay muri den mondi. E doño a presenta na e sitio y e vehiculo di Serlimar a recoge e curpanan pa deshaci di nan.


text:
The Tower of Babel
Papiamentu
- Awor henter tera tabatin e mesun idioma i e mesun palabranan.
- I a sosodé ku ora nan tabata biaha bai pariba, nan a
haña un sabana na tera di Sinar i a keda biba ayanan.
- I un a bisa otro: "Ban, laga nos traha klenku hinka nan den
fòrnu pa nan seka bon." I nan tabata uza klenku na lugá
di piedra, i nan tabata uza breu na lugá di klei.
- I nan a bisa: "Ban, laga nos traha un stat pa nos mes i un toren
ku su tòp ta yega te den shelu, i laga nos traha un nòmber
pa nos mes, pa nos no wòrdu plamá riba superfisio di
henter tera."
- Anto Señor a baha pa mira e stat i e toren ku e yunan di
hende a traha.
- I Señor a bisa: "Mira, nan ta ún pueblo, i nan tur
tin e mesun idioma. I esaki nan a kuminsá hasi i awor nada ku
nan proponé pa hasi lo no ta imposibel pa nan.
- Ban, laga nos baha bai ayanan i konfundí nan idioma pa
nan no komprendé otro su idioma."
- Asina Señor a plama nan for di einan riba superfisio di
henter tera; i nan a stòp di traha e stat.
- Pesei su nòmber tabata Babel, pasobra einan Señor a
konfundí e idioma di henter tera; i for di einan Señor
a plama nan riba superfisio di henter tera.
Toren di Bábel
- Den e tempu ei tur hende tabata papia e mesun lenga.
- Ora nan tabata bai den direkshon ost, nan a haña un sabana den e pais Shinar, kaminda nan a keda biba.
- Un dia nan a bisa otro: “Ban traha klenku i hòrna nan bon.” Nan a uza e klenkunan pa blòki i breu pa pega a blòkinan na otro.
- Despues nan a bisa: “Ban lanta un siudat ku un toren ku ta yega te na shelu. Asin'ei nos lo bira famoso i nos lo no haña nos plamá riba henter mundu.”
- Ora SEÑOR a baha pa mira e stat ku e toren ku e hendenan tabata trahando,
- El a pensa: “Wak, e hendenan aki ta ún pueblo, i nan tur ta papia e mesun lenga. Esaki ta djis e kuminsamentu di loke nan ke logra. Aworó nada riba mundu lo no ta imposibel pa nan.
- Laga Nos baha anto i bruha nan lenga, ya nan no ta komprondé otro mas.”
- Asina SEÑOR a hasi ku nan a plama riba henter mundu. Nan mester a laga trahamentu di e stat para.
- Einan SEÑOR a bruha lenga di henter humanidat. For di einan El a pone nan plama riba henter mundu. P'esei e siudat yama Bábel.*
*Na hebreo e palabra Bábel i e palabra ku ta nifiká bruhá tin un zonido ku parse otro.
Source: Beibel na Papiamentu koriente. Sosiedat Antiano di Beibel, 1997.
Contributed by Wolfgang Kuhl
Information about Papiamento |
Phrases |
Tower of Babel
Tower of Babel in Pidgins and Creoles
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sierra Leone Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Kralendijk- Presidente di Dutch Caribbean Nature Alliance (DCNA) dr. Hellen van der Wal i direktor di DCNA Tadzio Bervoets resientemente a kompletá un bishita di trabou pa Saba, Statia i Sint Maarten. Esaki tabata e promé enkuentro, ku kontakto físiko, for di e inisio di e pandemia di COVID19, entre DCNA ku personal i miembronan di direktiva di Saba Conservation Foundation, STENAPA na Statia i Sint Maarten Nature Foundation, durante un bishita di trabou.
Durante e bishita di sinku dia, van der Wal i Bervoets a bishitá e direktornan di e respektivo organisashonnan huntu ku nan miembronan di direktiva, Anthony Reed di direktorado di Agrikultura i Naturalesa i Komisario di Reino interino na Statia Claudia Toet i Gobernador Holiday ku representantenan di su Gabinete na Sint Maarten. E tópiko komun di e enkuentronan tabata, e nesesidat pa un sosten mas amplio pa Konservashon di Naturalesa den e parti Karibense di Hulanda, na nivel di Reino. “Ora ku ta toka tópikonan manera Kambio di Klima, e Plan nobo pa Maneho di Naturalesa i Medioambiente i tambe otro konsiderashon ku ta konta pa mas ku un isla, ketu bai nos ta pidi pa sosten mas haltu for di Nivel di Reino. Ainda tin muchu hopi pregunta di parti di e Gobièrnunan i di e Organisashonnan di Konservashon na e islanan, tokante e kontribushon finansiero, pa por ehèmpel e Plan nobo pa Maneho di Naturalesa i Medioambiente. Ademas, tin masha tiki te nada di menshon di e parti di Karibe Hulandes serka Reino, ora ta trata e impaktonan di Kambio di Klima. Anto esaki miéntras ku e parti Karibense di Hulanda tin e kantidat mas haltu di biodiversidat,” e direktor di DCNA Tadzio Bervoets a komentá.
Miembronan denter di e ret di DCNA a hasi yamada pa oumento di sosten pa Konservashon di Naturalesa na nivel lokal, regional i nivel di Reino, espesialmente ora konsiderá e papel importante ku naturalesa ta hunga den e proseso pa rekuperá di e pandemia global; “Hopi di e tratadonan internashonal ku ta enfoká riba konservashon i klima ta trahá na nivel di Reino, pero denter di Reino tin muchu hopi desigualdat den e atenshon i enfoke ku e islanan ta haña miéntras nan ta hibando lucha pa logra nan metanan di konservashon. Miéntras ku DCNA definitivamente ta pone su metanan pa atendé ku e bashí akí, ta keda na e respektivo Gobièrnunan na tur nivel pa sigurá ku por implementá i ehekutá aktividatnan di konservashon efektivamente. Naturalesa ta importante pa kapasidat di tur e islanan, pa rekuperá di e impaktonan ekonómiko di e pandemia, i mester ta sentral den plannan pa sigurá rekuperashon, di tantu e temporada di Orkan 2017 komo di e pandemia global ku ta manifestando ainda,” Bervoets ta konkluí.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Awendia un mucha of hoben ta haya acceso na droga facilmente. E hoben of mucha sa caba unda pa haya nan, nan tin informacion locual ta haci e procesp facil ‘nunca nos a yega di tende un hoben ta bisa e ta dificil pa haya’.
E droga cu e muchanan/ hobennan aki ta uza mas regularmente ta marihuana. Antes e ta sigui splica cu e proceso despues di Marihuana tabata bin cocaine pero awo e temponan a cambia y ta cu despues di marihuana ta bin ‘pills’ (LSD, XTC of cualkier party pill).
Locual ta duna nan un ‘feeling’ diferente paso ya marihuana no ta haci e mesun efecto. Tur hende ta diferente pero ta yega un momento cu influencia di marihuana no ta asina fuerte mas dus pa motibo di e necesidad di e ‘feeling’ nan ta cuminsa wak kico tin pa duna nan e satisfaction ey.
E misbruik di droga despues di tempo ta hibabo na un adiccion. E ta sigui splica cu e persona cu ta bira adicto ta paso e mester di dje, e cupra ta pidi anto kier p’e. Un persona cu ta uza droga un bes pa siman ta programa su sistema pa e uze un bes pa siman. Un persona cu ta uze tur dia ta programa pa asina e uze tur dia. E curpa ta costuma cu e programa cu bo ta haci cu bo mes.
Adiccion ta ora e persona no kier uze pero e curpa di e persona mes ta pidi p’ e anto e ta bira dificil. E persona no por stop di su mes, e no tin sufiente forsa, anto mas si e persona ta uza tur dia. E dia cu e falta di uza su curpa lo sinti malo.
E haltura di droga e prome biaha cu persona ta uze ta mande ‘top’ pero e efectoe siguiente biaha cu bolbe uza no ta bay ta manera e prome biaha. Anto cada biaha bo ta keda bay mas abou di efectonan secundario. E persona ta sinti bashi. E curpa ta keda pidi.
Den e proceso ey cu nan no por yega na e mesun haltura ta ora tambe ta cuminsa pidi pa algo mas fuerte, algo cu nan por sinti e diferencia di e prome ‘hit’ anto e rutina ta sigui.


text:
Internacional: Fabiola Valentín kende ta Miss Puerto Rico 2020 y Mariana Varela kende ta Miss Argentina 2020 a anuncia cu nan dos ta casa hunto den un Instagram Reel y nan a tur dos a comparti esaki ariba nan cuenta.
Nan a shock tur nan fanaticonan cu e noticia aki ariba Instagram
Mariana Varela y Fabiola Valentín a topa cu otro na e Gran certamen Internacional na Thailandia na aña 2020.
Despues di a logra dene TOP10 di Miss Pageant, e dos miss na aki a keda bon amiga ariba media social.
Locual cu ni un hende tabata sa ta cu nan tabata date otro den secreto tur e tempo te dia cu nan a cuminsa post matching reels ariba Instagram, mustrando momentonan romantico di nan relacion y matrimonio cu blaas cu ta bisa ” Marry Me”?
Asina tambe nan a casa na San Juan Puerto Rico diabierna ultimo ariba 28 di october 2022.
Nan a haya varios palabra di pabien ariba media social y nan ta asegura cu nan ta feliz y bendiciona.


text:
Aruba Trade and Industry Association (ATIA) ta ricibiendo varios pregunta for di miembronan y consumidornan relata na e aumento di prijs na Aruba. Esaki ta resultado directo di prijsnan cu ta aumentado riba nivel mundial.
ATIA por a identifica algun rason pakico prijsnan ta aumentando mundialmente. E tres (3) rasonnan principal ta:
1. Retraso den produccion mundialmente, pa motibo di COVID-19.
2. Scarsedad di producto.
3. Prijs di flete (“freight’) mundialmente ta aumentando riba mercado marino (“sea freight”) y ruta domestico (“trucking”) na Merca.
ATIA ta elabora riba e puntonan ariba menciona. Retraso den produccionDen 2020 durante e pandemia, mientras cu hopi economia rond mundo a cera, demanda pa producto a keda halto pero fabricantenan mester a ‘scale down’ (reduci) produccion door di limitacion di staf y personal y tambe material.
Por lo general, ta mas facil pa fabricanan reduci nan produccion cu ‘scale up’ (aumenta) produccion pasobra tin hopi factor cu mester tene cuenta cune prome cu por yega na nivelnan regular di produccion atrobe.
Asina por ehempel, e fabrica mester tin personal adecua, tambe mester tin material pa produccion disponibel, y mester tin suficiente producto pa refina of procesa. Tur e esakinan ta motibo pakico tin retraso den produccion, cu na su turno ta causa scarsedad di producto.
Scarsedad di productoDebi na retraso di produccion, tin un scarsedad di producto mundialmente. Ora tin scarsedad di producto, demanda ta subi, y door cu demanda ta subi, e prijs tambe ta subi.
Esaki ta un principio basico di economia: ora demanda ta halto, prijs ta subi y ora demanda ta abou, prijs ta baha. Pa menciona algun producto cu ta wordo uza diariamente cu actualmente ta scars: palo pa construccion, gasolin, chip semiconductor cu ta wordo uza den tur aparato electronico, cuminda pa mascota, vacuna pa COVID 19, material pa proteccion manera tapaboca, handschoen, hand sanitizer y container pa transporta producto.
Tur e productonan aki y mas a conoce un aumento den prijs den e ultimo tempo mundialmente y na Aruba tambe. Kico ta flete?Pa elabora riba e aumento di prijs di container pa transporta producto, ta importante pa compronde kico ta flete.
Flete ta e prijs cu un compania ta paga pa transporta un container cu mercancia di un pais pa otro via rutanan marino of di un ciudad pa otro via rutanan domestico. Por ehempel, for di China te cu Aruba, of di Los Angeles pa Miami.
E prijs ta wordo expresa den “20-foot equivalent units” (TEU) of “40-foot equivalent units” (FEU).Flete marino (“sea freight”)Na februari 2021, por tuma nota cu demanda pa TEU’s na waf di Los Angeles a subi 47% compara cu februari 2020.
Ademas cu e demanda pa TEU’s a a subi mundialmente, e tempo cu e containernan ta keda para den un waf (“turnaround time”) tambe a aumenta. Como consecuencia, e prijs di flete pa un container di 40 pia a subi cu un averahe di $1,377 (na 2020) pa $4,045 (na 2021), pues un aumento di aproximadamente 195%.
E ruta marino cu a aumenta mas den prijs ta e ruta di China/Asia pa Europa. Aki por a tuma nota cu e prijs di flete pa un container di Shanghai pa Rotterdam a aumenta cu 418% compara cu 2020 y lo por subi hasta mas despues di e situacion na Suez Canal.
Flete via ruta domestico (‘trucking’)Segun Departamento di Agricultura di Merca, prijs di flete pa transporta fruta y berdura a aumenta mas cu 70% compara cu aña pasa. E rason cu prijs a aumenta ta pasobra tin un demanda hopi halto pa producto, cu ta surpasa e cantidad di truck di transporte cu tin disponibel.
E tabla aki bou ta ilustra con prijsnan pa flete continental a aumenta compara cu 2020 riba diferente ruta continental na Merca. https://www.thepacker.com/…/truck-rates-soar-and-no… Como cu tur producto na Aruba ta wordo importa, y pa tur e rasonnan akiriba menciona manera retraso den produccion mundialmente, scarsedad di producto y prijs di flete, e consumidor Arubiano por spera cu lo sigui nota aumento di prijs riba mercado local den e tempo venidero.


text:
Konkurso di Lema i Logo
Konkurso di Lema (Slogan) di Scouting Antiano
90 aña Scouting na Kòrsou
Direktiva i Staf di Scouting Antiano kier a invitá tur miembro pa partisipá na e Konkurso di Lema (Slogan) i Logo pa e selebrashon di 90 aña Scouting na Kòrsou, ku wòrdu selebrá na aña 2020.
Reglanan pa Konkurso di Lema (Slogan) di Scouting Antiano
- E kompetensha di Lema (Slogan) ta habri pa tur miembro registrá di Scouting Antiano
- Kada miembro por entrega 2 (dos ) Lema
- E Lema mester tin relashon ku 90 aña di Scouting na Kòrsou
- E Lema mester ta na papiamentu, positivo i identifiká e spiritu di Scouting
- E Lema mester ta Kòrtiku, ta
- Rima i ta “Catchy”
- Tur partisipashon mester wòrdu entrega online via di e website di Scouting Antiano – scoutingantiano.org na e tap di “Slogan Competition” of na nos email info@scoutingantiano.org
- Último fecha pa yena/entrega e inskripshon di e lema ta Djabièrnè, 11 di Òktober 2019 pa 11or di Anochi
- E inskripshonnan ta bira propiedat di Scouting Antiano i lo por wòrdu usa den propaganda i otro material ku Scouting Antiano lo usa durante e aña di selebrashon di 90 aña Scouting na Kòrsou.
- E lema ganadó lo wòrdu anunsiá dia 25 di Òktober riba e website di Scouting Antiano.
Reglanan pa Konkurso di Logo di Scouting Antiano
- E kompetensha di Logo ta habri pa tur miembro registrá di Scouting Antiano
- Kada miembro por entrega 1 (un) Logo
- E Logo mester tin relashon ku 90 aña di Scouting na Kòrsou
- E emblema di Scouting Antiano, mester forma parti di e Logo
- E Logo mester ta simpel, di kolo, positivo i ta identifiká e spiritu di Scouting
- Mester usa un kuadro di 10 cm pa 10 cm pa diseñá e logo aden, e forma di e logo ta liber
- Tur partisipashon mester wòrdu entrega online via di e email di Scouting Antiano – info@scoutingantiano.org, huntu ku un splikashon korto di e logo I su kolornan.
- Último fecha pa entrega e inskripshon di e Logo ta Djabièrnè, 11 di Òktober 2019 pa 11or di Anochi
- E inskripshonnan ta bira propiedat di Scouting Antiano i lo por wòrdu usa den propaganda i otro material ku Scouting Antiano lo usa durante e aña di selebrashon di 90 aña Scouting na Kòrsou.
- Scouting Antiano ta reserva e derecho di por hasi modifikashon i/of adaptashon na e Logo original, pa yega na e diseño final.
- E logo ganadó lo wòrdu anunsiá dia 25 di Òktober riba e website di Scouting Antiano – www.scoutingantiano.org


text:
TOKANTE COVID-19
E vírùs di Corona (COVID-19) ta un malesa infektuoso ku ta originá for di e vírùs SARS-CoV-2. E vírùs ta plama prinsipalmente via partíkulanan chikí di líkido òf airu ku ta sali for di un persona infektá su boka òf nanishi, por ehèmpel durante kòmbersashon òf na momentu ku e persona en kuestion nister sin tapa boka. E vírùs a keda identifiká pa promé bes na Wuhan China i a sigui plama na paisnan rònd mundu. Dia 11 di mart 2020 e organisashon World Health Organization a deklará COVID-19 komo un pandemia. Dos dia despues, riba 13 di mart 2020, Kòrsou a konosé su promé kaso di COVID-19.
KONSEKUENSIA DI INFEKSHON
Mayoria hende ku keda infektá ku e vírùs ta eksperensiá síntomanan similar na grip i por eksperensiá problema respiratorio leve te moderá. Sinembargo, tin hende ku ta bira hopi malu ora ku nan infektá ku COVID-19 te ku nan ta drenta hòspital pa risibí tratamentu médiko. COVID-19 no ta diskriminá, esta tur hende ku keda infektá tin chèns di bira malu i fayesé komo konsekuensia di e intensidat di e síntomanan. Dia 18 di mart 2020 Kòrsou a registrá su promé morto di COVID-19.
SÍNTOMANAN
E síntomanan prinsipal di COVID-19 ta keintura, tosá seku i pèrdida di smak i/ òf holó. E síntomanan ménos komun ta doló di garganta, doló di kabes, doló di kurpa, diarea, wowo koló kórá òf iritá. Sintománan mas serio ta inkluí problema ku halamentu di rosea i doló den pechu. Na momentu ku un persona tin un òf mas di e síntomanan aki, e mester yama su dòkter di kas pa tuma instrukshon. Si akaso un persona ta deseá di tèst, por bishitá un di e laboratorionan lokal. Klek aki pa informashon di laboratorionan na Kòrsou.
DIFERENTE VARIANTE
E realidat lamentabel ta ku e vírùs ku ta kousa COVID-19 ta kambia konstantemente, kreando variantenan nobo. Tin bes e variantenan nobo aki ta disparsé pero tin bes nan ta pèrsistí, sigui krese i bira aun mas peligroso i mortal. Tipo di variante asina ta keda kategorisá komo “variant of concern – VOC”. E último VOC ta Omicron.
PROTEKSHON
Protekshon kontra COVID-19 ta posibel dor di mantené distansia sosial, bisti tapaboka den lugánan públiko i dor di laba man òf uza ‘hand sanitizer’ pa limpia man regularmente. Riba 24 di febrüari 2021, Kòrsou a lansa su trayekto di bakunasho i te ku awor mas ku 108.000 persona a risibí mínimo un bakuna. Bishitá www.bakuna.cw pa mas informashon.